title: Rocky DeSantos

text: Elokuvan "Power Rangers turbovaihteella" alkupuolella Rocky harjoitteli Tommyn ja Adamin kanssa tulevaa kamppailulajiturnausta varten, jonka voittorahat he suunnittelivat sijoittavansa Angel Groven nuorten turvatalon toimintaan. Harjoituksissa Rocky kuitenkin putosi kehästä ja loukkasi selkänsä. Rockyn sairaalassa olon aikana Power Rangerit kohtasivat uuden uhan, joten Zordonin oli värvättävä korvaaja Rockyn tilalle. Rangerina Rockyn korvasi nuorten turvatalossa asunut 12-vuotias Justin Stewart. Elokuvan lopussa käydyssä kamppailulajiturnauksessa Rockyn tilalla otteli Jason. Rocky oli kuitenkin katsomossa.


title: Rocky DeSantos

text: Rocky nähtiin vielä televisiosarjan "Power Rangers Turbo" kahdessa ensimmäisessä jaksossa, joissa rangerit valmistuivat lukiostaan. Rocky toipui yhä saamastaan selkävammasta eikä haikaillut enää rangeriksi. Hän uskoi voimien olevan hyvissä käsissä Justinilla ja sanoi oman aikansa rangerina olevan ohi.


title: Jean-François Jacques

text: Jean-François Jacques (s. 29. huhtikuuta 1985, Terrebonne, Quebec) on kanadalainen ammattilaisjääkiekkoilija, pelipaikaltaan vasen laitahyökkääjä. Hän edustaa Itävallan pääsarjassa pelaavaa Klagenfurter AC:ta.


title: Pesäpallon suomensarja 1951

text: Pesäpallon suomensarja pelattiin seitsemännen kerran kaudella 1951. Sarjan mestaruuden voitti Vimpelin Veto. Muut nousijat olivat Kuopion Kelta-Mustat ja Kouvolan Pallonlyöjät.


title: Pesäpallon suomensarja 1951

text: Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.


title: Pesäpallon suomensarja 1951

text: Pelattiin Rovaniemellä 15.-16. syyskuuta.


title: Pesäpallon suomensarja 1951

text: Pelattiin Kouvolassa 15.-16. syyskuuta.


title: Pesäpallon suomensarja 1951

text: Nousukarsinnan toinen vaihe pelattiin Hesperiassa 22.-23. syyskuuta.


title: Pesäpallon suomensarja 1951

text: Vimpelin Veto ja Kuopion Kelta-Mustat nousivat suoraan mestaruussarjaan. Kouvolan Pallonlyöjät jatkokarsintaan.


title: Pesäpallon suomensarja 1951

text: Pelattiin Nurmossa 29. -30. syyskuuta. Mukaan kelpuutettiin suomensarjan lopputurnauksen 3. sijoittunut Kouvolan Pallonlyöjät sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. Muhoksen Urheilijat pääsi mukaan turnaukseen, koska se oli välierävaiheessa hävinnyt molemmille nousijajoukkueille.


title: Pesäpallon suomensarja 1951

text: Kouvolan Pallonlyöjät nousi kolmantena joukkueena Mestaruussarjaan kaudeksi 1952.


title: Jääpallon Maakuntasarja 1951

text: Jääpallon Maakuntasarja 1950-1951 pelattiin cup-kilpailuna. Osallistuvia joukkueita sarjassa oli 43. Joukkueet jaettiin neljään lohkoon ja lohkovoittajat nousivat seuraavaksi kaudeksi Suomensarjaan. Etelälohkosta nousi kaksi parasta joukkuetta.


title: Jääpallon Maakuntasarja 1951

text: TBK, GBK, PK-35, VU-48 ja PK-37 nousivat Suomensarjaan, josta putosivat Virkkalan Kiri, PoPa, JoPS ja Jäntevä.


title: Vaahteramalja

text: Vaahteramalja on Vaahteraliigan jokavuotinen loppuottelu.


title: Aleksandr Bogdanov

text: Aleksandr Aleksandrovitš Bogdanov (, oikea sukunimi "Malinovski", Малино́вский; 22. elokuuta 1873 Grodnon läänin Sokółka – 7. huhtikuuta 1928 Moskova) oli venäläinen filosofi, luonnontieteilijä ja yhteiskunnallinen vaikuttaja.


title: Aleksandr Bogdanov

text: Aleksandr Bogdanov syntyi opettajan perheeseen. Hän opiskeli vuodesta 1892 lähtien Moskovan yliopiston fysikaalis-matemaattisessa tiedekunnassa. Vuonna 1894 hänet pidätettiin ja karkotettiin opiskelijalevottomuuksiin osallistumisen takia. Aluksi Bogdanov oli narodnikki, mutta myöhemmin hän siirtyi kannattamaan sosiaalidemokraatteja.


title: Aleksandr Bogdanov

text: Bogdanov valmistui Harkovan yliopistosta vuonna 1899 erikoisalanaan psykiatria. Samana vuonna hän julkaisi ensimmäisen filosofisen teoksensa. Bogdanovin filosofia perustui Karl Marxin oppeihin, joita hän pyrki kehittämään luonnontieteen saavutusten pohjalta. Hän esittää näkemyksensä laajimmin teoksessa "Tektologija: Vseobštšaja organizatsionnaja nauka" (”Tektologia: yleinen organisaatiotiede”, 1913–1922). V. I. Lenin arvosteli Bogdanovin filosofisia käsityksiä teoksessaan "Materialismi ja empiriokritisismi".


title: Aleksandr Bogdanov

text: Bogdanov liittyi Venäjän sosiaalidemokraattisen työväenpuolueen bolševikkiryhmään vuonna 1903. Hän kuului puoleen keskuskomiteaan vuosina 1905–1907. Vuonna 1907 Bogdanov muutti ulkomaille toimien jonkun aikaa bolševikkipuolueen oppositioryhmien johtajana. Hänet erotettiin puolueesta vuonna 1909. Myöhemmin Bogdanov loittoni politiikasta ja palasi Venäjälle vuonna 1913. Ensimmäisen maailmansodan aikana hän työskenteli rintamalla lääkärinä.


title: Aleksandr Bogdanov

text: Lokakuun vallankumouksen jälkeen Bogdanov oli yksi proletkultin johtajista sekä harjoitti tieteellistä tutkimustyötä. Vuosina 1918–1926 hän toimi Kommunistisen akatemian opettajana ja vuodesta 1926 perustamansa verensiirtoinstituutin johtajana. Hän kuoli epäonnistuneen verensiirtokokeen seurauksena.


title: Aleksandr Bogdanov

text: Bogdanov on kirjoittanut kaksi utopistista tieteisromaania "Krasnaja Zvezda" (”Punatähti”, 1908) ja "Inžener Menni" (”Insinööri Menni”, 1912). Niistä ensimmäinen sisältää tieteellisiä hypoteeseja atomin halkaisuun perustuvista rakettimoottoreista, automaation vaikutuksesta työntekoon, tietokoneista sekä kommunistiseen työhön perustuvasta uudenlaisesta yhteiskuntajärjestyksestä. ”Koneiden imperialismin” syntyä kuvaavaa toista romaania pidetään heikompana.


title: Hukkanen

text: Hukkanen on suomalainen sukunimi, joka on muun muassa seuraavilla henkilöillä:


title: Hurskainen

text: Hurskainen on suomalainen sukunimi, joka on muun muassa seuraavilla henkilöillä:


title: Hyyryläinen

text: Hyyryläinen on seuraavien henkilöiden sukunimi:


title: Hyytinen

text:
Hyytinen on suomalainen sukunimi, joka syntyi Lappajärvellä Etelä-Pohjanmaalla, kun sinne Savosta 1500-luvulla muuttaneen kaskiviljelijä Olof Hyytiäisen taloa alettiin kutsua Hyytisen taloksi. 1700-luvulla syntyi sukunimi Hydenius, kun Juhani Hyytinen opiskeli papiksi ja otti käyttöön nimen Johan Hydenius.
Nimi lyheni myöhemmin vielä muotoon Hyden.
Nimen alkuperäinen muoto hyytiäinen juontuu ilmeisesti huuhkajasta ja kuuluu siten vanhoihin savo-karjalaisiin linnun nimiin.


title: Hyytinen

text: Nimi Hyytinen on muun muassa seuraavilla henkilöillä:


title: Heksakosioiheksekontaheksafobia

text: Heksakosioiheksekontaheksafobia tarkoittaa luvun 666 pelkoa. Luvun 666 ("ἑξακόσιοι"; heksakosioi: kuusisataa, "ἑξήκοντα"; heksêkonta: kuusikymmentä, "ἕξ"; heks: kuusi) alkuperä on Raamatussa Ilmestyskirjan 13:18:ssa, jossa se esiintyy pedon lukuna.


title: Heksakosioiheksekontaheksafobia

text: Hyvänä esimerkkinä tästä fobiasta ovat Nancy ja Ronald Reagan, jotka vuonna 1979 muuttivat uuteen kotiinsa Los Angelesin Bel-Airiin ja muutattivat kotinsa osoitteen – 666 St. Cloud Road – osoitteeksi 668 St. Cloud Road.


title: Ikäläinen

text: Ikäläinen on seuraavien henkilöiden sukunimi:


title: Ilmonen

text: Ilmonen on suomalainen sukunimi, joka on muun muassa seuraavilla henkilöillä:


title: Ilvonen

text: Ilvonen on seuraavien henkilöiden sukunimi:


title: Tribune Tower

text: Tribune Tower on 141 metriä korkea pilvenpiirtäjä, joka sijaitsee Chicagossa Illinoisin osavaltiossa Yhdysvalloissa. Rakennuksen suunnittelivat arkkitehdit John Mead Howells ja Raymond Hood. Rakennus edustaa tyyliltään uusgotiikkaa.


title: Tribune Tower

text: Vuonna 1922 "Chicago Tribune" -sanomalehden omistava Tribune-yhtiö järjesti suunnittelukilpailun, jonka ideana oli suunnitella yritykselle ja lehden toimitukselle uusi pääkonttori. Voittajiksi valittiin Raymond Hood ja John Mead Howells, ja heidät palkittiin 100 000 dollarilla. Toiseksi tuli suomalainen arkkitehti Eliel Saarinen, joka palkittiin 20 000 dollarilla.


title: Tribune Tower

text: Muutama muu rakennus jäljittelee ulkoasullaan Tribune Toweria, muun muassa Grace Building Sydneyn kaupungissa ja Manchester Unity Building Melbournen kaupungissa.


title: Ihon alla (elokuva)

text: Ihon alla ("Under the Skin") on Carine Adlerin käsikirjoittama ja ohjaama brittiläinen elokuva vuodelta 1997. Suomessa se sai ensi-iltansa 4. helmikuuta 2000. Elokuva kertoo Samantha Mortonin ja Claire Rushbrookin näyttelemän sisarusparin elämästä ja selviytymisestä heidän äitinsä kuoltua.


title: Johannes Rydberg

text: Johannes (Janne) Robert Rydberg (8. marraskuuta 1854 Halmstad — 28. joulukuuta 1919 Lund) oli ruotsalainen fyysikko.


title: Johannes Rydberg

text: Johannes Rydberg opiskeli Lundin yliopistossa matematiikkaa vuodesta 1873 alkaen, väitteli tohtoriksi vuonna 1879 ja sai matematiikan dosentuurin vuonna 1881 ja fysiikan dosentuurin seuraavana vuonna. Hän haki fysiikan professorin virkaa vuonna 1897, mutta virkaan valittiin Viktor Bäcklund. Rydbergistä tuli ylimääräinen professori vuonna 1901 ja varsinainen professori 1909.


title: Johannes Rydberg

text: Rydberg tunnetaan parhaiten spektroskopian alaan kuuluvista tutkimuksistaan. Hän selvitti spektriviivojen suhteita, ja myöhemmät teoriat atomien rakenteesta perustuvat hänen työhönsä. Niin kutsuttu Rydbergin kaava vuodelta 1888 ennusti oikein vedyn spektriviivojen aallonpituudet. Koska vetyatomin rakennetta ei tunnettu, ei osattu selittää, miksi kaava toimi, ennen kuin Niels Bohr esitti atomimallinsa vuonna 1913.


title: Yhdysvaltain Fed Cup -joukkue

text: Yhdysvaltain Fed Cup -joukkue edustaa Yhdysvaltoja Fed Cupissa. Se toimii Yhdysvaltain tennisliiton alaisuudessa. Yhdysvallat osallistui Fed Cupiin ensimmäisen kerran vuonna 1963. Kaiken kaikkiaan Yhdysvallat on pelannut 183 maaottelua, joista voittanut 147 ja hävinnyt 36. Yhteensä maa on saavuttanut 17 mestaruutta, enemmän kuin mikään muu maa.


title: Tšekin Fed Cup -joukkue

text: Tšekin Fed Cup -joukkue edustaa Tšekkiä Fed Cupissa. Se toimii Tšekin tennisliiton alaisuudessa. Tšekki osallistui Fed Cupiin ensimmäisen kerran vuonna 1963. Kaiken kaikkiaan Tšekki on pelannut 139 maaottelua, joista voittanut 103 ja hävinnyt 36. Mestaruuksia sillä on kymmenen kappaletta, joista viisi ensimmäistä tuli maan ollessa Tšekkoslovakia.


title: Sanni Haahdenmaa

text: Sanni Haahdenmaa (s. 1982 Vantaa) on suomalainen näyttelijä.


title: Sanni Haahdenmaa

text: Hän on näytellyt Wasa Teaterissa, Rauman kaupunginteatterissa sekä Rauman kesäteatterissa. Rauman kaupungin kulttuuripalkinnon Haahdenmaa on saanut vuonna 2009 "Pudotusuhka"-näytelmästä.


title: Sanni Haahdenmaa

text: Haahdenmaa on esiintynyt televisiosarjassa "Uusi päivä" vuosina 2010–2012, vuoden 2012 joulujaksossa sekä keväästä 2013 lähtien maaliskuuhun 2015 saakka. Uudessa päivässä hän on näytellyt sarjan alusta lähtien, ja on jäänyt jo kahteen kertaan joksikin aikaa pois sarjasta. Keväällä 2017 hahmo palasi lyhyelle vierailulle. Samaisen kevään päätösjaksossa Elina palasi jälleen Virtaukseen.


title: Sanni Haahdenmaa

text: Hän toimi laulajana vuonna 2004 perustamassaan yhtyeessä Vaarna.


title: Sanni Haahdenmaa

text: Haahdenmaa asuu avoliitossa näyttelijäkollegansa Kai Vaineen kanssa Tampereella ja he saivat pojan syksyllä 2018. Sannilla on aiemmasta avioliitostaan kaksi lasta.


title: Vapaamieliset

text: Vapaamieliset ("Le Libertin") on vuonna 2000 ensi-iltansa saanut Gabriel Aghionin ohjaama komediaelokuva. Se perustuu Éric-Emmanuel Schmittin näytelmään vuodelta 2000. Suomen ensi-iltansa se sai 7. heinäkuuta 2000.


title: Elämäni ensimmäinen yö

text: Elämäni ensimmäinen yö ("La primera noche de mi vida") on vuonna 1998 ensi-iltansa saanut espanjalais-ranskalainen elokuva, jonka on ohjannut Luis Miguel Albaladejo. Suomen ensi-iltansa se sai 1. marraskuuta 2002.


title: 10 päivää ilman rakkautta

text: 10 päivää ilman rakkautta ("El Cielo abierto") on vuonna 2001 ensi-iltansa saanut komediaelokuva, jonka on ohjannut Luis Miguel Albaladejo. Suomen ensi-iltansa se sai 12. heinäkuuta 2002.


title: 10 päivää ilman rakkautta

text: Madridilaisen psykiatrimiehen vaimo karkaa Japaniin uuden rakkautensa kanssa. Vaimo on unohtanut kertoa, että anoppi on tulossa heille asumaan muutamaksi päiväksi lääkärikäyntiensä takia. Psykiatrin lompakon varastaa yksi hänen potilaistaan, ja tapausta selvittäessään mies tutustuu ja ihastuu varkaan sisareen.


title: 10 päivää ilman rakkautta

text: "Helsingin Sanomien" Pertti Avolan mukaan arkinen komedia on sympaattinen mutta välillä hieman laahaava.


title: Celebrity

text: Celebrity ("Celebrity") on vuonna 1998 ensi-iltansa saanut Woody Allenin ohjaama komediaelokuva, jonka pääosaa esittää Kenneth Branagh.


title: Celebrity

text: Suomen ensi-iltansa se sai 25. kesäkuuta 2000.


title: Chelsea Physic Garden

text: Chelsea Physic Garden on Lontoossa sijaitseva kasvitieteellinen puutarha. Puutarhan perustivat vuonna 1673 apteekkariharjoittelijat oppiakseen tunnistamaan lääkekasveja. Siitä tulikin aikoinaan eräs kasvitutkimuksen keskuksista maailmassa. Puutarha on ollut yleisölle avoinna vuodesta 1983 ja sen omistaa säätiö, jonka tarkoitus on jakaa tietoa kasvien lääkinnällisestä käytöstä.


title: Chelsea Physic Garden

text: Puutarha on Thames-joen rannalla. Edullisen sijainnin ja lämpimän mikroilmaston ansiosta siellä kasvaa myös eteläisempien kasvillisuusvyöhykkeiden kasveja. Siellä kasvaa muun muassa Britannian suurin oliivipuu sekä maailman pohjoisin ulkona kasvava greippipuu. Puutarhassa on myös kasvihuoneita, joissa on trooppisten jasubtrooppisten vyöhykkeiden kasvien kokoelma sekä viktoriaaninen saniaiskokoelma. Alueella esitellään myös etnisten kansojen lääkekasveja ympäri maailmaa, lääketeollisuuden käyttämiä kasveja, tuoksuvia ja aromiterapeuttisia kasveja sekä vanhoja perinnevihanneslajeja.


title: Sweet and Lowdown

text: Sweet and Lowdown – duurissa ja mollissa () on vuonna 1999 ensi-iltansa saanut elokuva, jonka on ohjannut Woody Allen. Suomen ensi-iltansa se sai 24. marraskuuta 2000.


title: Kerkko Koskinen Kollektiivi (albumi)

text: Kerkko Koskinen Kollektiivi on Kerkko Koskisen, Paula Vesalan, Mannan ja Vuokko Hovatan muodostaman yhtyeen esikoisalbumi, joka julkaistiin 24. elokuuta 2012 Johanna Kustannus -levy-yhtiön kautta. Albumi on myynyt kultalevyyn oikeuttavat yli 10 000 kappaletta. Albumi ehdolla Emma-gaalassa vuoden 2012 pop-albumiksi, mutta hävisi kategorian Robinin "Koodi"-albumille.


title: Kerkko Koskinen Kollektiivi (albumi)

text: Albumi sijoittui ensimmäisellä listaviikollaan Suomen virallisen albumilistan toiselle sijalle, mutta nousi jo seuraavalla viikolla listan kärkeen. Yhteensä albumi oli listalla 13 viikkoa.


title: Kerkko Koskinen Kollektiivi (albumi)

text: Levyltä julkaistiin singleinä kappaleet ”Nukun hiljaa kirkkomaassa” sekä ”Laura Palmer”, joista jälkimmäisestä muodostui julkaisunsa jälkeen radiohitti.


title: Kerkko Koskinen Kollektiivi (albumi)

text: Kaikki sävellykset Kerkko Koskinen.


title: Kadonneen Louhikäärmeen arvoitus

text: Kadonneen Louhikäärmeen arvoitus on lapsille suunnatun heavy metal -yhtye Hevisauruksen albumi. Se julkaistiin 7. syyskuuta 2012 Sony Musicin kautta.


title: Tuomo Mäkelä (suunnistaja)

text: Tuomo Mäkelä (s. 14. syyskuuta 1981) on suomalainen suunnistaja. Nykyään hän keskittyy pääasiassa sprinttisuunnistukseen. Seuratasolla hän edustaa Angelniemen Ankkuria.


title: Tuomo Mäkelä (suunnistaja)

text: Mäkelä osallistui ensimmäisiin arvokisoihinsa Falunin EM-kilpailuissa toukokuussa 2012 ja sijoittui sprintissä 30:nneksi. Kesäkuussa hän voitti Mårten Boströmin kanssa jaetun sprintin Suomen mestaruuden. Lausannen MM-kilpailuissa 2012 hän sijoittui sprintissä kuudenneksi. Kauden lopulla Mäkelä palkittiin Mika Kuisman muistopalkinnolla. Toukokuussa 2013 hän voitti sprintin Suomen mestaruuden sekunnin erolla Mårten Boströmiin. Sotkamon MM-kilpailuissa 2013 Mäkelä sijoittui sprintissä 15:nneksi.


title: Yhdystie 2843

text: Yhdystie 2843 kulkee Tammelan kunnan alueella Myllykylän Riihialholta Susikkaan kautta Lautaportaaseen, alkaen valtatie 10:ltä ja päättyen seututie 283:lle. Tie on 10 km pitkä, ja sen tiennimi koko matkalla on "Susikkaantie".


title: Hyvästi Afrikka

text: Hyvästi Afrikka on vuonna 1966 julkaistu italialainen mondo-dokumentti, joka seuraa Afrikan tilannetta ja maanosan väkivaltaisia valtataisteluita 1960-luvulla, kun siirtomaaherruuden aikainen sorto vaihtuu paikallisten johtamaan sortoon.


title: Hyvästi Afrikka

text: Elokuva kiellettiin vuonna 1967 Suomessa kokonaan perusteella "raaistava". Kielto kumottiin korkeimmassa hallinto-oikeudessa, ja elokuvaa levitettiin leikattuna. "Hyvästi Afrikka" esitettiin leikkaamattomana ensimmäisen kerran Suomen televisiossa Yle Teema -kanavalla 15.10.2003.


title: Jari Metsberg

text: Jari Metsberg on suomalainen kitaristi ja kitaransoiton opettaja, joka on soittanut vuosien varrella lukuisissa tunnetuissa yhtyeissä, kuten Karma, Freud Marx Engels & Jung, Dallas Wayne & The Dimlights, Horseshoe sekä Paavo ja Zephyr. Vuodesta 2000 lähtien Metsberg on soittanut Jussi & The Boys -yhtyeessä. Lisäksi Metsberg on tällä hetkellä lead-kitaristina suomalaisessa Luxury Liner -countrybändissä, jonka perustaja on Tuomas Metsberg.


title: Jääpallon nelimaaottelu 1954

text: Jääpallon nelimaaottelu 1954 oli jääpallomaajoukkueiden välinen turnaus, joka pelattiin Moskovassa, Neuvostoliitossa 24. - 28. helmikuuta 1954. Tämä oli ensimmäinen kerta, kun Neuvostoliitto osallistui pohjoismaiden kanssa yhteiseen turnaukseen, pohjoismaat olivat pelanneet keskenään aiemmin Oslon talviolympialaisissa 1952 ja Pohjoismaisissa kisoissa jo 1920 -luvulla.


title: Jääpallon nelimaaottelu 1954

text: Turnauksen katsastusottelussa 25. tammikuuta Helsingissä Suomen A- ja B-joukkueet pelasivat kahden tunnin ottelun, jossa toinen tunti noudatettiin pohjoismaisia ja toinen neuvostoliittolaisia pelisääntöjä, jotka tuolloin poikkesivat jonkin verran toisistaan. Sääntökompromissien vuoksi turnauksen otteluita ei lasketa virallisiksi A-maaotteluiksi.


title: Jääpallon nelimaaottelu 1954

text: Ruotsi: Yngve "Yppe" Palmqvist, Orvar Bergmark, Lasse Pihlgren, Tore Wikner, Olle Lindgren, Sture Strand, Martin Johansson, Tore Olsson, Olle Sääw, Rune Sääf, Sven Lööv.


title: Jääpallon nelimaaottelu 1954

text: Suomi: Kullervo Muurinen, Ohto Uotinen, Juhani Turpeenniemi, Veijo Saariaho, Antti Inkinen, Veikko Partanen, Martti Nyyssönen, Arto Raitavuo, Risto Ovaska, Stig-Göran Myntti, Kauko Tukiainen, Kauko Korpela, Tauno Timoska, Veikko Allinen, Alpo Aho, Heikki Ollikainen, Ville Kantanen.


title: Pelko ja rakkaus

text: Pelko ja rakkaus on marraskuussa 2012 ilmestynyt Yön yhdeksästoista studioalbumi. Lähes kolmenkymmenen Poko Rekordsilla vietetyn vuoden jälkeen se oli yhtyeen ensimmäinen levy, jonka julkaisi Epe Heleniuksen ja Gabi Hakasen perustama Ratas Music Group. Singleinä siltä julkaistiin kappaleet "Pelko ja rakkaus", "Syyt syntyjen" sekä "Helmoista taivaan". Yhtyeen kahden edellisen studioalbumin tapaan, myös "Pelko ja rakkaus" äänitettiin usealla studiolla eri paikkakunnilla. Levyn kannen on suunnitellut Herra Ylppö. Albumi on ensimmäinen Yön 2000-luvun albumi, jolla Jussi Hakulinen ei ole mukana.


title: Pelko ja rakkaus

text: Levyä myytiin nopeasti platinalevyyn oikeuttava määrä, mutta kriitikoilta se ei saanut kehuja. Esimerkiksi "Rumban" toimittaja Markku Halme kuvasi sitä jopa "patentoiduksi paskaksi" ja muutoinkin albumia arvosteltiin intohimon puutteesta.


title: Pelko ja rakkaus

text: Albumi nousi Suomen virallisen listan kärkeen heti ilmestymisviikollaan ja pysyi listalla viidentoista viikon ajan. Levy saavutti platinarajan puolessatoista viikossa ja yhteensä sitä on myyty lähes 23 000 kappaletta.


title: Pelko ja rakkaus

text: Yö järjesti myös "Pelko ja rakkaus" -nimisen konserttikiertueen, joka käsitti yhteensä 31 esiintymistä eri puolilla Suomea sekä myös yhden konsertin Tallinnassa. Se alkoi 4. Lokakuuta 2012 Rovaniemeltä ja päättyi 16. Joulukuuta Tampereelle. Konsertit olivat edellisvuoden 30-vuotisjuhlakiertueesta poiketen huomattavasti pelkistetympiä, vaikka niissä käytettiinkin paljon erilaisia valoja, kuvia ja animaatioita. Yö esiintyi puoliakustisesti ja lähes kolmen tunnin mittaisissä konserteissa oli myös väliaika. Uusien kappaleiden lisäksi kuultiin vanhempaa materiaalia sekä harvinaisempia kappaleita yhtyeen uran varrelta.


title: Wally Pfister

text: Wally Pfister (s. 8. heinäkuuta 1961) on yhdysvaltalainen elokuvaaja. Hän on tunnettu kuvaajana esimerkiksi Christopher Nolanin elokuvissa "Yön ritari" ja "Inception". Vuonna 2014 ensi-iltansa saanut tieteiselokuva "Transcendence" oli Pfisterin debyytti ohjaajana.


title: Issakainen

text: Issakainen on suomalainen sukunimi, joka on muun muassa seuraavilla henkilöillä:


title: Jadeskorpionin kirous

text: Jadeskorpionin kirous () on vuonna 2001 ensi-iltansa saanut Woody Allenin ohjaama elokuva. Tässä screwball-komediassa viekas hypnotisoija saa vakuutustarkastajan ja tehokkuuskonsultin toteuttamaan jalokiviryöstön.


title: Janhonen

text: Janhonen on seuraavien henkilöiden sukunimi:


title: Cassandra’s Dream

text: Cassandra’s Dream on vuonna 2007 ensi-iltansa saanut Woody Allenin ohjaama ja käsikirjoittama dramaattinen jännityselokuva.


title: Cassandra’s Dream

text: Lontoolaisveljesten Terryn (Colin Farrell) ja Ianin (Ewan McGregor) ravintoloitsijavanhemmat arvostavat kovasti Howard-setää (Tom Wilkinson), menestyvää liikemiestä.


title: Cassandra’s Dream

text: Pojat ostavat hyväkuntoisen purjeveneen, jota heille tarjotaan yllättävän edullisesti. Veneen nimeksi tulee "Cassandra’s Dream" sen greyhound-koiran mukaan, jota veikkaamalla pojat voittivat venerahat. Pojat eivät tiedä, että kreikkalaisessa mytologiassa Kassandra oli tuhoa ennustava profeetta, jota ihmiset eivät kuunnelleet.


title: Cassandra’s Dream

text: Pojat veneilevät tyttöystäviensä kanssa, kunnes Ian iskee silmänsä upeaan näyttelijään Angela Starkiin (Hayley Atwell).


title: Cassandra’s Dream

text: Terry kärsii peliriippuvuudesta, ja Ian alkaa haaveilla sijoittamisesta kalifornialaisiin hotelleihin ja uuden elämän aloittamisesta Angelan kanssa. He pyytävät apua rikkaalta Howard-sedältä, joka lupaakin sitä mutta vastapalvelusta vastaan: poikien olisi murhattava muuan todistaja, tai muuten Howard itse joutuu vankilaan.


title: Cassandra’s Dream

text: Murha onnistuu vasta toisella kerralla. Ian ottaa asian kevyesti, mutta Terry sortuu omantunnon tuskissaan viinaan ja pillereihin ja kertoo lopulta Ianille, että aikoo mennä tunnustamaan murhan poliisille. Ian kysyy neuvoa Howard-sedältä, ja heidän johtopäätöksensä on, että myös Terryn on kuoltava.


title: Jääpallon Maakuntasarja 1952

text: Jääpallon Maakuntasarja 1951-1952 pelattiin cup-kilpailuna. Osallistuvia joukkueita sarjassa oli 37, jaettuna neljään lohkoon. Suomensarjaan nousi vain helsinkiläinen BK Sparta, Tornion Palloveikkojen ja Turun Palloseuran luovuttua karsinnoista.


title: Jääpallon Maakuntasarja 1952

text: Bollklubben Sparta Helsingistä nousi Suomensarjaan.


title: Julkunen

text: Julkunen on muun muassa seuraavien henkilöiden sukunimi:


title: Suomen Suunnistusliitto

text: Suomen Suunnistusliitto on suunnistuksen kattojärjestö Suomessa. Liitto perustettiin 18. maaliskuuta 1945 nimellä Suomen Suunnistamisliitto. Nimi muutettiin vuonna 1959 Suomen Suunnistusliitoksi. Suomen Suunnistusliiton lajeja ovat suunnistuksen lisäksi hiihtosuunnistus, pyöräsuunnistus ja tarkkuussuunnistus. Liittoon kuuluu noin 400 jäsenseuraa.


title: Suomen Suunnistusliitto

text: Suunnistusliitto aloitti vuonna 1946 julkaisemaan Suunnistamisreiteiltä-lehteä. Vuodesta 1950 lehden nimeksi muutettiin Suunnistaja.


title: Tohtori T ja naiset

text: Tohtori T ja naiset ("Dr. T and the Women") on vuonna 2000 ensi-iltansa saanut Robert Altmanin ohjaama elokuva.


title: Robert Altmanin huonot vitsit

text: Robert Altmanin huonot vitsit ("A Prairie Home Companion") on Robert Altmanin ohjaama, hänen viimeisekseen jäänyt elokuva vuodelta 2006.


title: Robert Altmanin huonot vitsit

text: Elokuva kertoo pitkäaikaisen, elävän yleisön edessä toteutetun radion kantrimusiikishown esiintyjistä ja maailmasta. Käsikirjoituksen teki show’n vetäjä, kirjailija Garrison Keillor.


title: Kantabrianajokoira

text: Kantabrianajokoira (kantabrian murteella "Sabuesu cántabru", espanjaksi "Sabueso cántabro") on espanjalainen koirarotu. Sen karvapeite on yleensä musta ruskein merkein (black & tan), mutta myös musta ruskein ja valkoisin merkein (tricolor eli kolmivärinen) on mahdollinen väritys.


title: Kantabrianajokoira

text: Kantabrianajokoira on maan pohjoisosasta Kantabrian maakunnasta kotoisin oleva ajokoira. Sitä on käytetty alueen vuoristoissa metsästykseen satojen vuosien ajan, ja se kykenee metsästämään kaikenlaista riistaa: villisikaa, jänistä, ruskeakarhua, sutta, saksanhirveä, kettua, metsäkaurista ja gemssiä. Se on puhtaasti työkoira eikä sovellu pelkäksi seurakoiraksi.


title: Satiinin puna

text: Satiinin puna ("Al-satan al-akhmar", "Satin rouge") on vuonna 2002 ensi-iltansa saanut tunisialaisen Raja Amarin ohjaama elokuva. Siinä perinteinen kodinhoitoon jämähtänyt tunisialainen leskirouva vapauttaa itsensä ryhtymällä harrastamaan vatsatanssia."Film-O-Holic.com"-elokuvasivuston Rita Aihosen mukaan "Satiinin punaa" markkinoitiin Suomessa ”naisohjaajan uskaliaana elokuvana”, mikä hänestä alleviivaa turhaan elokuvan feministisiä lähtökohtia eikä suomalaisessa kulttuurissa merkitse mitään. Hänestä on sääli, miten arkisesti elokuvassa kuvataan vatsatanssia verrattuna vaikkapa Carlos Sauran flamencoelokuviin. "Helsingin Sanomien" Helena Ylänen sanoo Raja Amarin edustavan Férid Boughedirin ja Moufida Tlatlin jälkeistä tunisialaisohjaajien sukupolvea, eikä tämän elokuvan perusteella pidä häntä kovin taitavana henkilöohjaajana. Siksi päähenkilön muutosprosessi ei hänestä avaudu kovin uskottavana.


title: Vaarallista seuraa (vuoden 1999 elokuva)

text: Vaarallista seuraa ("Mauvaises fréquentations") on vuonna 1999 ensi-iltansa saanut ranskalaisen Jean-Pierre Amérisin ohjaama elokuva.


title: Heikki Hyvönen (jääpalloilija)

text: Heikki Hyvönen (s. 20. marraskuuta 1967 Tornio) on suomalainen jääpalloilija. Hän edustaa Bandyliigassa pelaavaa Porin Narukerää.


title: Heikki Hyvönen (jääpalloilija)

text: Hyvösen kasvattajaseura on torniolainen Länsi-Rajan Konkarit, josta hän siirtyi Narukerään jo 1980-luvun lopulla. Hyvönen on pelannut myös Ruotsin pääsarjassa kolmen kauden ajan seuroinaan Ljusdals BK ja IFK Motala.


title: Heikki Hyvönen (jääpalloilija)

text: Suomen jääpallomaajoukkueessa hän on pelannut 42 A-maaottelua ja ollut mukana MM-kilpailuissa 1999 ja 2001.


title: Heikki Hyvönen (jääpalloilija)

text: Bandyliigakausi 2013–2014 on Hyvösen 21. pääsarjakausi Suomessa.


title: Muutama päivä syyskuussa

text: Muutama päivä syyskuussa ("Quelques jours en septembre") on vuonna 2006 ensi-iltansa saanut Santiago Amigorenan ohjaama elokuva.


title: Ytimessä

text: Ytimessä ("The Core") on vuonna 2003 ensi-iltansa saanut Jon Amielin ohjaama yhdysvaltalainen katastrofielokuva, jossa tutkijat porautuvat maapallon ytimeen.


title: The Machinist

text: The Machinist, televisioesityksessä myös Koneenkäyttäjä, ("El Maquinista") on vuonna 2004 ensi-iltansa saanut Brad Andersonin ohjaama psykologinen trilleri. Sen pääosia esittävät Christian Bale ja Jennifer Jason Leigh.


title: Punch-Drunk Love – rakkauden värit

text: Punch-Drunk Love – rakkauden värit ("Punch-Drunk Love") on vuonna 2002 ensi-iltansa saanut Paul Thomas Andersonin ohjaama romanttinen komedia. Sen pääosissa ovat Adam Sandler ja Emily Watson.


title: Royal Tenenbaums

text: Royal Tenenbaums ("The Royal Tenenbaums") on vuonna 2001 ensi-iltansa saanut Wes Andersonin ohjaama komediaelokuva omalaatuisten lapsinerojen ja heidän yhtä originellien vanhempiensa muodostamasta perheestä. Sen pääosia näyttelevät Gene Hackman, Anjelica Huston, Ben Stiller ja Gwyneth Paltrow. Elokuva oli ohjaaja Andersonin ja hänen vakioyhteistyökumppaniensa, veljesten Owen ja Luke Wilson, läpimurtoteos. Wes Andersonin ja Owen Wilsonin tekemä käsikirjoitus oli ehdolla parhaan alkuperäisen käsikirjoituksen Oscar-palkinnon saajaksi.


title: Royal Tenenbaums

text: Isä Royal Tenenbaum (Hackman) on itsekäs asianajaja, äiti Etheline (Huston) menestyvä arkeologi ja bridgenopettaja, poika Chas (Stiller) on talousnero, tytär Margot (Paltrow) perheeseen adoptoitu lahjakas näytelmäkirjailija ja poika Richie (Luke Wilson) USA:n kolminkertainen tennismestari. Naapurinpoika Eli (Owen Wilson) senttaa roskakirjallisuutta.


title: Royal Tenenbaums

text: Vuonna 2016 "Royal Tenenbaums" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Varastettu elämä (vuoden 1998 elokuva)

text: Varastettu elämä ("Voleur de vie") on vuonna 1998 ensi-iltansa saanut Yves Angelon ohjaama elokuva.


title: Varastettu elämä (vuoden 1998 elokuva)

text: Tarinassa Alda, sisarensa Olga ja tämän tytär Sigga asuvat vanhassa talossa meren rannalla, hautausmaan vieressä. Itsevarma Alda "keräilee" miessuhteita, joita Olga taas välttelee mutta on silti Aldalle kateellinen.


title: Ikuisuus ja päivä

text: Ikuisuus ja päivä () on vuonna 1998 ensi-iltansa saanut Theó Angelópouloksen ohjaama elokuva, jossa Bruno Ganz esittää iäkästä kreikkalaista runoilijaa, joka saa tietää olevansa vakavasti sairas. Hän kohtaa laittomasti maahan muuttaneen albanialaispojan ja estää ensin tämän pidätyksen ja sitten kaappauksen.


title: Ikuinen rakkaus (vuoden 2001 elokuva)

text: Ikuinen rakkaus ("Juana la Loca") on vuonna 2001 ensi-iltansa saanut Vicente Arandan ohjaama elokuva. Elokuva kertoo 1500-luvulla eläneestä kuningatar Johanna Mielipuolesta ja hänen uskottomasta puolisostaan, kuningas Filip Komeasta.


title: The Fountain

text: The Fountain ("The Fountain") on vuonna 2006 ensi-iltansa saanut Darren Aronofskyn käsikirjoittama ja ohjaama romanttinen draamaelokuva, jonka pääosia esittävät Hugh Jackman ja Rachel Weisz.


title: The Fountain

text: Elokuva oli ehdolla Parhaan musiikin Golden Globe -palkinnon saajaksi.


title: Kantabrianvesikoira

text: Kantabrianvesikoira ("Perro de agua cantábrico") on espanjalainen koirarotu. Se ei ole FCI:n eikä Real Sociedad Canina de Españan hyväksymä, mutta alueellinen ympäristöministeriö MMA tunnusti sen viralliseksi roduksi 22. maaliskuuta 2011.


title: Kantabrianvesikoira

text: Kantabrianvesikoira on keskikokoinen, lihaksikas, elegantti ja tasapainoinen koira. Kirsu, huulet ja silmäluomet ovat joko mustat tai ruskeat. Iho on joustavaa, ohutta ja tiivistä. Karvapeite on vesikoirille tyypilliseen tapaan kihara, vedenkestävä ja tiheä. Runsas alusvilla muodostaa kasvaessaan karvapeitteeseen rastamaisia "laattoja", minkä vuoksi karvapeite on pysyy helppohoitoisempana jos sen leikkaa säännöllisesti lyhyeksi. Väri on yleensä valkoinen, mutta myös mustia, musta-valkoisia ja fawn-valkoisia yksilöitä esiintyy. Urosten säkäkorkeus on 42–45 cm ja paino 15–17 kg, nartuilla vastaavat mitat ovat 40–43 cm ja 12–14 kg.


title: Kantabrianvesikoira

text: Rotu eroaa selvästi sekä ulkoisesti että geneettisesti lähialueiden ja naapurimaiden vesikoirista. Geneettisten tutkimusten mukaan se on yhtä lähellä villakoiraa ja barbetia kuin espanjanvesikoiraa. Se on esimerkiksi pienikokoisempi ja kevytrakenteisempi kuin espanjanvesikoira.


title: Kantabrianvesikoira

text: Kantabrianvesikoira on älykäs, aktiivinen, iloinen, itsevarma ja erittäin oppivainen työkoira. Se on erinomainen uimari, joka nauttii vedestä. Se on kotioloissa tyyni ja hiljainen, mutta työskennellessään aktiivinen. Jalostuksessa pääpaino on koirien rohkeudessa, valppaudessa, älykkyydessä, työhalukkuudessa, luontaisessa vedestä nauttimisessa ja ennen kaikkea yleisessä laadussa. Arkuus ja aggressiivisuus ovat ei-toivottuja ominaisuuksia.


title: Kantabrianvesikoira

text: Kantabrianvesikoira on ikivanha rotu, jolla on yhteinen alkuperä barbetin kanssa. Sen sosiaaliset, kulttuurilliset, historialliset ja maantieteelliset juuret ovat vahvasti sidoksissa Biskajanlahden kylissä, erityisesti Kantabrian rannikolla, mutta myös osittain Itä-Asturiassa ja Länsi-Vizcayassa. Sitä on perinteisesti käytetty kalastukseen liittyviin tehtäviin: pyydystämään yli laidan pudonneita tai verkoista karanneita kaloja, paikantamaan matalikoissa uivia kaloja, valvomaan saaliita veneen ollessa ankkuroituna satamassa, kuljettamaan köysia veneestä toiseen tai kiinnittämistä varten laiturille ja tilapäisten haaksirikkojen aikana toimimaan lisäksi hengenpelastajana. 1900-luvun puolivälistä lähtien populaation lukumäärä on laskenut jyrkästi, koska nykyteknologian vuoksi rotu ei ole enää yhtä tärkeä apu kalastuksessa kuin ennen. Sitä näkee nykyisin mukana veneissä vain harvoin, mutta se on yleinen satamissa pelkkänä seurakoirana. Kantabrian Maataloudellisen Kehityksen Ministeriön laskennan mukaan nykyinen populaatio käsittää 1200 yksilöä.


title: Zapoljarnyin piiri

text: Zapoljarnyin piiri () on laaja paikallista itsehallintoa toteuttava kunnallispiiri Venäjän Nenetsian autonomisessa piirikunnassa.


title: Zapoljarnyin piiri

text: Piiri kattaa koko Nenetsian lukuun ottamatta pääkaupunki Narjan-Maria. Piirin on pinta-alaltaan noin 176 700 neliökilometriä eli puolen Suomen kokoinen. Kunnallispiirin leveys on noin 950 kilometriä ja ulottuvuus pohjois-etelä -suunnassa noin 320 kilometriä.


title: Zapoljarnyin piiri

text: Zapoljarnyin piirin hallinnollisena keskuksena toimii Iskatelein kaupunkityyppinen taajama, jossa asui vuoden 2010 väestönlaskennan aikaan 6 881 henkeä (vuonna 2012: 6936 as.). Koko piirissä asukkaita oli vajaa puolet Nenetsian asukkaista eli 20 432 henkeä. Vuoden 2012 tammikuun alun väkilukuarvioksi Rosstat esitti piirille 20 062 ja koko Nenetsian asukasluvuksi 42 437. Tilastojen valossa kaupunkialueet eli Narjan-Mar ja Iskantelein taajama kasvoivat ja maaseutukuntien väestö paria poikkeusta lukuun ottamatta pieneni 2010 väestönlaskuun verrattuna.


title: Zapoljarnyin piiri

text:
Zapoljarnyin piiri on perustettu vuonna 2005. Piirin johtaa "Aleksander Bezumov". Piiriin kuuluu yksi kaupunkikunta (Iskatelei) ja 18 maalaiskuntaa.
Yhden maalaiskunnan keskus eli Harutan taajama sijaitsee eksklaavina Komin tasavallan pohjoisosissa, mutta kuuluu silti Nenetsian paikallishallinnon piiriin.


title: Zapoljarnyin piiri

text: Oheisessa taulukossa on esitetty Zapoljarnyin piirin kuntajako vuoden 2010 väestönlaskennan mukaisine asukaslukuineen. Piiriin kuuluu yhteensä 19 kaupunki- tai maalaiskuntaa (taulukossa c.= сельсовет= kyläneuvosto (maalaiskunta), г.п.= городское поселение= kaupunkikunta; п.= посёлок= taajama, п.г.т.= посёлок городского типа= kaupunkityyppinen taajama).


title: Pariisi, rakkaudella

text: Pariisi, rakkaudella ("Paris, je t’aime") on vuonna 2006 ensi-iltansa saanut elokuva, joka koostuu eri ohjaajien 18 lyhyestä, eri puolille Pariisia sijoittuvasta lyhytelokuvasta. Huippuohjaajien lisäksi mukana on kansainvälisiä näyttelijäkuuluisuuksia.


title: Pariisi, rakkaudella

text: Mukana ovat ohjaajat Bruno Podalydès, Paul Mayeda Berges, Gurinder Chadha, Sylvain Chomet, Joel ja Ethan Coen, Gena Rowlands, Wes Craven, Alfonso Cuarón, Nobuhiro Suwa, Christopher Doyle, Vincenzo Natali, Richard LaGravenese, Olivier Assayas, Oliver Schmitz, Isabel Coixet, Alexander Payne, Tom Tykwer, Walter Salles, Daniela Thomas, Yolande Moreau ja Gus Van Sant.


title: Pikkutumpurasammal

text: Pikkutumpurasammal ("Barbula convoluta") on lehtisammallaji toukosammalten heimossa ("Pottiaceae"). Sitä esiintyy Maan pohjoispuoliskolla ja Australiassa. Laji kasvaa kalkkikallioilla, betonirakenteissa, soraikoissa, tienvarsissa, pelloilla, joutomailla ja paljaalla maalla.


title: Pikkutumpurasammal

text: Pikkutumpurasammalen versot kasvavat tyypillisesti viidestä kahteenkymmeneen millimetriä pitkäksi ja muodostavat kirkkaan kellertävänvihreää kasvustoa. Lehdet ovat lajityypilliseen tapaan kiertyneet kuivana. Ne ovat tavallisesti alle yhden millimetrin pitkiä ja leveimmillään noin keskikohdaltaan. Keskisuoni yltää lähes tai juuri lehden suippenevaan kärkeen. Lehtien laidat ovat samantasoisia tai enintään hyvin kapeasti taakäänteisiä lehden alaosassa. Laji lisääntyy pienistä itiöistä tai itujyväsistä. Kuvalinkit:


title: Savikkosiipisammal

text: Savikkosiipisammal ("Fissidens viridulus") on lehtisammallaji siipisammalten heimossa ("Fissidentaceae"). Sitä esiintyy Maan pohjoisen ja eteläisen puoliskon lauhkealla ja viileällä alueella. Suomessa lajia esiintyy lähes koko maassa epäyhtenäisellä levinneisyysalueella. Se on elinvoimainen (LC) ja eteläosassa melko yleinen.


title: Savikkosiipisammal

text: Savikkosiipisammal kasvaa paljaalla ja kostealla savimaalla. Laji muistuttaa ulkonäöltään pientä saniaisen lehteä. Se on kooltaan hyvin pieni, enintään viisi millimetriä. Itiöpesäkkeitä kasvaa yleisesti, itiöt ovat melko pieniä.


title: Tunturikoukerosammal

text: Tunturikoukerosammal ("Ptychodium plicatum" aik. "Lescuraea plicata") on lehtisammallaji viitasammalten heimossa ("Leskeaceae"). Se on ainoa laji "Ptychodium"-suvussa. Tunturikoukerosammalta esiintyy Euroopassa ja Kaukasuksella. Suomen alueella laji on harvinainen ja tavattu kahdesta paikasta Enontekiön Lapin luoteistuntureilta. Lajin on arvioitu hävinneen Suomesta 2000-luvun alun aikana.


title: Tunturikoukerosammal

text: Tunturikoukerosammalen kasvupaikkoja ovat kuivat ja paahteiset kalkkikallioiden seinämät, lohkareet ja liuskekalliot.


title: Silta (vuoden 1999 elokuva)

text: Silta ("Un pont entre deux rives") on vuonna 1999 ensi-iltansa saanut Frédéric Auburtinin ja Gérard Depardieun ohjaama ranskalainen elokuva.1960-luvun Normandiassa kaunis ja järkevä kotirouva Mina menee 15-vuotiaan poikansa kanssa katsomaan West Side Story -elokuvaa. Siellä hän tapaa miehen, johon rakastuu. Pian aviomies saa töitä muualta ja alkaa viettää viikot poissa kotoa. Lopulta Mina muuttaa kotoa uuden rakkautensa luo.


title: Fuerteventuranpaimenkoira

text: Fuerteventuranpaimenkoira ("Majorero") on espanjalainen koirarotu, joka on Espanjan Kennelliiton hyväksymä. Se on myös Yhdistyneiden kansakuntien elintarvike- ja maatalousjärjestön "Domestic Animal Diversity Information System" -tietokantaan virallisesti kuuluva rotu.


title: Fuerteventuranpaimenkoira

text: Fuerteventuranpaimenkoira muistuttaa ulkonäöltään melko paljon castro laboreironkoiraa. Se on keskikokoinen, vankkarakenteinen koira. Sillä sallitaan takaraajoissa kaksoiskannukset. Sen karvapeite on lyhyt ja sileä. Väritys on brindle, usein erittäin tummasävyinen: pohjaväri on sysimusta ja siinä on vaalean beiget tai harmaat raidat. Karvapeite voi näyttää jopa hieman vihertävältä, ja tätä sävyä kutsutaan nimellä "verdino". Urosten säkäkorkeus on 57-63 cm ja paino 30-45 kg, nartuilla vastaavat mitat ovat 55-61 cm ja 25-35 kg. 2 cm poikkeama kumpaan tahansa suuntaan sallitaan molemmilla sukupuolilla.


title: Fuerteventuranpaimenkoira

text: Fuerteventuranpaimenkoira on tyyni, valpas ja tasapainoinen. Paimenkoirana sillä on hyvin vähäinen metsästysvietti, ja se tulee hyvin toimeen muiden lemmikki- ja kotieläinten kanssa. Se ei ole suositeltava rotu kokemattomalle omistajalle ja vaatii oikeanlaisen koulutuksen. Sitä käytetään kotimaassaan paimen-, seura-, perhe- ja vahtikoirana.


title: Fuerteventuranpaimenkoira

text: Kirjailija ja historioitsija José Viera y Clavijo kuvailee rotua seuraavasti:


title: Fuerteventuranpaimenkoira

text: "„... hoikan ulkomuotonsa, eloisuutensa, rohkeutensa ja nopeutensa lisäksi sillä on hieno ja harvinaislaatuinen tunneherkkyys, joka auttaa sitä kommunikoimaan ihmisten kanssa. Se ymmärtää ihmisen arvon, taistelee hänen puolestaan, tottelee ja auttaa häntä, puolustaa ja rakastaa häntä... ja tietää tarkalleen miten voi ansaita omistajansa rakkauden.“"


title: Fuerteventuranpaimenkoira

text: Fuerteventuranpaimenkoira on hyvin vanha rotu. Nimitys "majorero" tarkoittaa sananmukaisesti "fuerteventuralainen". Sen vaihtoehtoinen nimitys "perro de ganado majorero" vastaavasti tarkoittaa "fuerteventuralainen karjakoira" tai oikeammin alkuperäisen käyttötarkoituksen huomioon ottaen "vuohipaimenkoira".


title: Timo Oksanen

text: Timo Oksanen (s. 12. huhtikuuta 1976) on suomalainen uransa päättänyt jääpallomaalivahti. Hän pelasi valtaosan urastaan Ruotsin Elitserienissä Bollnäsin joukkueessa.


title: Timo Oksanen

text: Porin Narukerän kasvatti Oksanen pelasi urallaan Suomen ja Ruotsin lisäksi myös kaksi kautta Venäjän mestaruussarjassa. Suomen jääpallomaajoukkueessa hän pelasi yli 80 kertaa.


title: Timo Oksanen

text: Timo Oksanen pelasi Suomen joukkueessa useissa jääpallon maailmanmestaruuskilpailuissa. Ensimmäisen kerran hän oli mukana vuonna 2001. Oksanen oli maalivahtina vuoden 2004 loppuottelussa, jossa Suomi voitti ensimmäisen ja toistaiseksi ainoan maailmanmestaruutensa. Hän antoi jatkoajalla pitkän avaussyötön Sami Laakkosen tekemään voittomaaliin.


title: Timo Oksanen

text: Timo Oksasen neljä vuotta nuorempi veli Esa Oksanen on myös pelannut jääpalloa Suomen A-maajoukkueessa.


title: Esko Tammilehto

text: Esko Tammilehto (s. 1. huhtikuuta 1958 Kemi) on suomalainen jääpallovalmentaja ja entinen jääpalloilija.


title: Esko Tammilehto

text: Suomen jääpallomaajoukkuetta hän valmensi vuosina 1999–2004. Vuonna 2004 Suomi voitti Tammilehdon valmennuksessa toistaiseksi ainoan maailmanmestaruutensa.


title: Esko Tammilehto

text: Nykyään Tammilehto asuu Jyväskylässä, jossa hän työskentelee liikunnanopettajana. Lisäksi Tammilehto toimii juniorivalmentajana Jyväskylän Seudun Palloseurassa.


title: Esko Tammilehto

text: Pelaajaurallaan hän edusti kasvattajaseuransa Veitsiluodon Vastuksen lisäksi Jyväskylän Seudun Palloseuraa, Botniaa sekä ruotsalaista Selånger SK Bandya. Maajoukkueessa Tammilehto pelasi 121 A-maaottelua. Vuoden jääpalloilijaksi hänet valittiin vuonna 1986.


title: Esko Tammilehto

text: Tammilehto on myös pelannut jalkapalloa. Hän pelasi muun muassa JyP-77:n joukkueessa I divisioonaa kaudella 1982. Lisäksi hän on edustanut Kemin Palloseuraa.


title: Esko Tammilehto

text: Valmentajana Tammilehdon suurin saavutus on Suomen ensimmäinen maailmanmestaruus vuonna 2004. Suomen Valmentajat ry palkitsi hänet tuolloin vuoden joukkuevalmentajana.


title: Esko Tammilehto

text: Lisäksi Tammilehto on voittanut kaksi SM-kultaa Warkauden Pallo -35:n valmentajana. Vuoden jääpallovalmentajaksi Tammilehto on valittu neljästi.


title: HMS Alarm (1910)

text: HMS Alarm oli Britannian Kuninkaallisen laivaston Acorn-luokan hävittäjä.


title: HMS Alarm (1910)

text: Alus tilattiin John Brown and Companyltä Clydebankistä. Sen köli laskettiin 7. helmikuuta 1910 ja alus laskettiin vesille 29. elokuuta. Alus valmistui maaliskuussa 1911.


title: HMS Alarm (1910)

text: Alus myytiin 9. toukokuuta 1921 romutettavaksi.


title: HMS Brisk (1910)

text: HMS Brisk oli Britannian Kuninkaallisen laivaston Acorn-luokan hävittäjä.


title: HMS Brisk (1910)

text: Alus tilattiin John Brown and Companyltä Clydebankistä. Sen köli laskettiin 21. helmikuuta 1910 ja alus laskettiin vesille 20. syyskuuta. Alus valmistui kesäkuussa 1911.


title: HMS Brisk (1910)

text: Alus myytiin 15. marraskuuta 1921 romutettavaksi.


title: HMS Cameleon (1910)

text: HMS Cameleon oli Britannian Kuninkaallisen laivaston Acorn-luokan hävittäjä.


title: HMS Cameleon (1910)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 6. joulukuuta 1909 ja alus laskettiin vesille 2. kesäkuuta 1910. Alus valmistui vielä saman vuoden lopulla joulukuussa.


title: HMS Cameleon (1910)


title: HMS Comet (1910)

text: HMS Comet oli Britannian Kuninkaallisen laivaston Acorn-luokan hävittäjä.


title: HMS Comet (1910)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 1. helmikuuta 1910 ja alus laskettiin vesille 23. kesäkuuta. Alus valmistui kesäkuussa 1911.


title: HMS Comet (1910)

text: Alus upposi 6. elokuuta 1918 Itävalta-Unkarin laivaston sukellusveneen torpedoimana.


title: HMS Goldfinch (1910)

text: HMS Goldfinch oli Britannian Kuninkaallisen laivaston Acorn-luokan hävittäjä.


title: HMS Goldfinch (1910)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 23. helmikuuta 1910 ja alus laskettiin vesille 27. heinäkuuta. Alus valmistui helmikuussa 1911.


title: HMS Goldfinch (1910)

text: Alus haaksirikkoutui sumussa 18.-19. helmikuuta 1915 välisenä yönä Start Pointissa Sandayssä Orkneyssä.


title: Kaasinen

text: Kaasinen on suomalainen sukunimi, joka on muun muassa seuraavilla henkilöillä:


title: Kaipiainen (täsmennyssivu)

text: Kaipiainen viittaa seuraaviin:


title: Kananen

text: Kananen on suomalainen sukunimi, joka on muun muassa seuraavilla henkilöillä:


title: Suomen Windhoekin-suurlähetystö

text: Suomen Windhoekin-suurlähetystö edustaa Suomea Namibiassa. Suurlähetystö on perustettu maahan Namibian itsenäistyttyä vuonna 1990. Suurlähetystössä ei ollut moneen vuoteen varsinaista suurlähettilästä, vaan asiainhoitaja, ja suurlähettiläs oli akkreditoitu Pretoriasta Etelä-Afrikasta. Oma suurlähettiläs on ollut Windhoekissa vuosina 1990–2000 ja jälleen vuodesta 2014.


title: Suomen Windhoekin-suurlähetystö

text: Suomen suurlähetystö toimii vuonna 1928 rakennetussa rakennuksessa, jonka on rakentanut Schmidtin suku. Rakennus oli suvun omistuksessa aina vuoteen 1990 asti. Sen jälkeen rakennus siirtyi C. J. Hinricksenin omistukseen, joka vuokrasi sen Hollannin suurlähetystölle. Hollannin edustus Namibiassa loppui vuonna 2006, jolloin Suomi muutti kyseiseen rakennukseen. Lisäksi Suomella on kaupungissa asiainhoitajan virka-asunto.


title: Kanniainen

text: Kanniainen on seuraavien henkilöiden sukunimi:


title: Kapanen

text: Kapanen on seuraavien henkilöiden sukunimi:


title: Vladimir Bill-Belotserkovski

text: Vladimir Naumovitš Bill-Belotserkovski (, 9. tammikuuta 1885 Ukrainan Aleksandrija – 1. maaliskuuta 1970 Moskova) oli venäläinen neuvostokirjailija.


title: Vladimir Bill-Belotserkovski

text: Vladimir Bill-Belotserkovski syntyi köyhään juutalaisperheeseen. Hän työskenteli merimiehenä ja asui seitsemän vuotta Yhdysvalloissa. Vuonna 1917 hän palasi Venäjälle, liittyi bolševikkipuolueeseen ja osallistui Venäjän kansalaissotaan.


title: Vladimir Bill-Belotserkovski

text: Bill-Belotserkovski aloitti kirjailijanuransa proletkultin ja Kuznitsa-ryhmän jäsenenä. Hän kirjoitti etupäässä yksinkertaisia propagandanäytelmiä, joista tunnetuin on Venäjän kansalaissotaa kuvaava "Štorm" (”Myrsky”, 1925). 1940-luvun lopulla Bill-Belotserkovski osallistui teoksillaan Neuvostoliiton Yhdysvaltain vastaiseen kampanjaan. Hänet tunnetaan myös osallisuudestaan kirjailija Mihail Bulgakovin vainoon 1920-luvun lopulla.


title: Pjotr Boborykin

text: Pjotr Dmitrijevitš Boborykin (, 27. elokuuta 1836 Nižni Novgorod – 12. elokuuta 1921 Lugano, Sveitsi) oli venäläinen kirjailija.


title: Pjotr Boborykin

text: Pjotr Boborykin syntyi tilanomistajan perheeseen. Hän opiskeli Kazanin ja Tarton yliopistoissa. Boborykin aloitti näytelmäkirjailijana vuonna 1860 ja julkaisi vuosina 1862–1864 omaelämänkerrallisen romaanin "V put-dorogu" (”Matkalle lähtiessä”). Vuosina 1863–1865 hän toimitti ja julkaisi "Biblioteka dlja tštenija" -kirjallisuuslehteä ja toimi myöhemmin "Otetšestvennyje zapiskin" kirjeenvaihtajana sekä muun muassa "Vestnik Jevropyn" ja "Severnyi vestnikin" avustajana. 1890-luvun alusta lähtien hän asui ulkomailla.


title: Pjotr Boborykin

text: Boborykin on kirjoittanut yli sata romaania, pitkää kertomusta, näytelmää ja kirjallisuustieteellistä teosta. Hän kuvaa niissä 1800-luvun lopun Venäjän yhteiskuntaa kriittisesti naturalismin hengessä. Kestävää arvoa on muistelmateoksella "Za polveka" (”Puolen vuosisadan aikana”). Boborykin tunnetaan myös siitä, että hän toi venäjän kieleen sanan "intelligentsia" sen nykyisessä merkityksessä.


title: Kun sydän lakkaa lyömästä

text: Kun sydän lakkaa lyömästä ("De battre mon coeur s'est arrêté") on vuonna 2005 ensi-iltansa saanut Jacques Audiardin ohjaama rikosdraamaelokuva.


title: Laulu Martinille

text: Laulu Martinille ("En sång för Martin") on vuonna 2001 ensi-iltansa saanut tanskalaisen Bille Augustin ohjaama elokuva.Viulisti Barbara tapaa säveltäjä Martinin. He rakastuvat ja muuttavat yhteen, ja Barbara auttaa Martinia viimeistelemään suurta oopperaansa. Martin alkaa unohdella asioita ja lääkäri toteaa hänen sairastavan Alzheimerin tautia. Barbara pitää Martinista huolta, mutta Martin sulkeutuu vähitellen omaan maailmaansa.


title: Fuck the Rules

text: Fuck the Rules ("The Rules of Attraction") on vuonna 2002 ensi-iltansa saanut Roger Avaryn ohjaama elokuva, joka perustuu Bret Easton Ellisin romaaniin "Vetovoiman lait".


title: Fuck the Rules

text: Elokuvassa Sean, Lauren ja Paul opiskelevat Camden Collegessa. Elokuva alkaa keskeltä tarinaa, suurista "The end of the world" -juhlista. Siitä siirrytään ajassa taaksepäin, ja vähitellen tarinasta paljastuu uusia näkökulmia, huumeita, seksiä ja väkivaltaa.


title: Fuck the Rules

text: "Fuck the Rules" on vain Suomen markkinoilla käytetty nimi elokuvalle, jonka nimessä ei muissa kielissä esiinny alatyyliä.


title: Casablancan katupojat

text:
Casablancan katupojat ("Ali Zaoua, prince de la rue") on vuonna 2000 ensi-iltansa saanut Nabil Ayouchin ohjaama elokuva.
Kwita, Omar, Boubker ja Ali Zaoua ovat Marokon Casablancan kodittomia kadun asukkeja. Pojat kuuluvat Dibin johtamaan jengiin, mutta aloittavat Alin johdolla kapinan. Ali ottaa pestin messipojaksi laivaan, jossa eräs jengin jäsen tappaa hänet. Muut pojat päättävät antaa hänelle kunnialliset hautajaiset.


title: Brad Keselowski

text: Bradley Aaron "Brad" Keselowski (s. 12. helmikuuta 1984 Rochester, Michigan) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Penske Racing -tallin riveissä kilpailunumerolla kaksi (kauden aikana hän otti Pensken moottoriurheiluhistorian 500. kilpailuvoiton). Keselowski omistaa myös pienemmissä luokissa kilpailevan Brad Keselowski Racingin.


title: Brad Keselowski

text: Keselowski voitti kaudella 2012 ensimmäistä kertaa urallaan NASCAR:in pääluokan Sprint Cupin mestaruuden.


title: Jeff Petry

text: Jeff Petry (s. 9. joulukuuta 1987 Ann Arbor, Michigan) on yhdysvaltalainen jääkiekkoilija, pelipaikaltaan puolustaja, joka pelaa Montreal Canadiensissa. Ennen ammattilaisuraansa Petry pelasi yliopistokiekkoa Michiganin osavaltionyliopiston joukkueessa.


title: Jeff Petry

text: Petryn isä, Dan Petry pelasi 13 kauden ajan ammattilaisena baseballin pääsarjassa MLB:ssä. Hänen pelipaikkansa oli syöttäjä.


title: Losartaani

text: Losartaani (CHNClO) on korkean verenpaineen hoitoon käytettävä lääkeaine. Aine kuuluu angiotensiinireseptorien salpaajiin.


title: Losartaani

text: Losartaanin vaikutus perustuu angiotensiini II -reseptorien eli AT-reseptorien toiminnan estämiseen. AT-reseptorit supistavat verisuonia, joten niiden salpaaminen laajentaa verisuonia ja siten alentaa verenpainetta. Losartaani tuli markkinoille vuosina 1994–1995 ja oli ensimmäinen tähän luokkaan kuuluva lääkeaine. Losartaani metaboloituu maksassa karboksyylihappojohdannaiseksi, joka on aktiivinen metaboliitti ja jonka vaikutusaika on pidempi kuin itse losartaanin. Markkinoilla olevat valmisteet sisältävät vaikuttavaa ainetta 12,5, 50 tai 100 mg tablettia kohden. Losartaania voidaan käyttää myös yhdistelmälääkkeenä hydroklooritiatsidin kanssa.


title: Losartaani

text: Losartaani on yleisesti hyvin siedetty lääkeaine. Sen aiheuttamia sivuvaikutuksia voivat olla pääkipu, väsymys, huimaus, vatsakipu, ripuli ja lihaskrampit. Toisin kuin angiokonvertaasientsyymin estäjät, losartaani ei aiheuta yskää. Munuaisten heikosta toiminnasta kärsivillä potilailla voi esiintyä hyperkalemiaa losartaanin käytön vuoksi. Vuonna 2010 julkaistun meta-analyysin mukaan losartaani voi hieman nostaa potilaan riskiä sairastua keuhkosyöpään.


title: Losartaani

text: Losartaanisynteesin kaksi keskeistä välituottetta ovat 2-butyyli-4-kloori-5-hydroksimetyyli-imidatsoli ja aromaattinen 2-halonitriili, usein 2-brominitriili. Nämä välituoteet reagoivat keskenään ja viimeisessä vaiheessa nitriiliryhmä reagoi natriumatsidin kanssa muodostaen tetratsolirenkaan.


title: HMS Fury (1911)

text: HMS Fury oli Britannian Kuninkaallisen laivaston Acorn-luokan hävittäjä.


title: HMS Fury (1911)

text: Alus tilattiin A. & J. Inglisiltä Pointhousesta. Sen köli laskettiin 3. maaliskuuta 1910 ja alus laskettiin vesille 25. huhtikuuta 1911. Alus valmistui helmikuussa 1912.


title: HMS Fury (1911)

text: Alus myytiin 4. marraskuuta 1921 romutettavaksi.


title: Topi Törmä

text: Toivo ”Topi” Törmä (11. toukokuuta 1916 Turku – 5. marraskuuta 1996 Espoo) oli suomalainen mainosalan vaikuttaja, Markkinointi Topitörmä Oy:n toimitusjohtaja, joka sai pääkonsulin arvonimen vuonna 1974.


title: Topi Törmä

text: Törmän vanhemmat olivat tarkastaja Yrjö Ilmari Törmä (sukunimi vuoteen 1906 Laurell) ja Alina Lovisa Reinikka. Hän pääsi ylioppilaaksi 1935 ja valmistui filosofian kandidaatiksi 1939 ja maisteriksi 1940. Törmä suoritti mainoshoitajan tutkinnon 1941 ja hänestä tuli hyväksytty tavarantarkastaja (mausteet) 1969 ja levikintarkastaja 1977.


title: Topi Törmä

text: Törmä toimi Mainostoimisto Ponsi Oy:n stilistinä 1939–1944, Markkinointi-instituutin opettajana ja vararehtorina 1945–1950, Erva-Latvala Oy:n apulaisjohtajana 1949–1951, Oy Mainos Taucher Reklam Ab:n johtajana 1951–1952, Oy Gustav Paulig Ab:n myynninedistämisen johtajana 1952–1962 sekä Raision Tehtaat Oy:n johtajana 1962–1963. Törmä oli lisäksi päätoimittajana "Turun Ylioppilaslehdessä" 1938–1940, "Mitä nyt" -lehdessä 1945, "Mainostaja"-lehdessä 1954–1966, "Koilliskulma"-lehdessä 1963–1971 ja "Reserviläinen"-lehdessä 1969–1978.


title: Topi Törmä

text: Törmä perusti 1963 oman mainostoimistonsa Markkinointi Topitörmä Oy:n, jonka toimitusjohtajana hän oli vuoteen 1977 ja lisäksi johtokunnan puheenjohtajana 1972–1980. Hän myi yhtiön 1980-luvulla Yrjö Turkaman Advisor-konsernille. Vuonna 1993 ranskalainen Publicis osti toimiston liiketoiminnan ja perusti uuden yhtiön samalla nimellä. Eläkepäivillään Törmä kirjoitti useita kirjoja suomalaisen mainonnan historiasta.


title: Topi Törmä

text: Törmä oli muun muassa Suomen myynti- ja mainosjärjestöjen valtuuskunnan puheenjohtaja 1957–1970, Mainoshoitajien yhdistyksen puheenjohtaja 1946–1948 ja 1951–1953, Mainostoimistojen liiton varapuheenjohtaja 1970–1971 ja puheenjohtaja vuodesta 1975, Suomen gastronomien seuran puheenjohtaja 1972–1975 sekä Lesothon kuningaskunnan kunniapääkonsuli 1976.


title: Colten Teubert

text: Colten Teubert (s. 8. maaliskuuta 1990 White Rock, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän edustaa tällä hetkellä saksalaisseura Iserlohn Roostersia. Hän siirtyi DEL-liigassa pelaavaan Roostersiin vuonna 2013.


title: Colten Teubert

text: Puolustavaksi puolustajaksi profiloitunut Teubert pelasi ennen ammattilaisuraansa viisi kautta WHL-seura Regina Patsissa. Hän myös kuului kultaa voittaneisiin Kanadan joukkueisiin alle 18-vuotiaiden maailmanmestaruuskilpailuissa 2008 sekä alle 20-vuotiaiden maailmanmestaruuskilpailuissa 2009.


title: Colten Teubert

text: Teubert oli Los Angeles Kingsin ensimmäisen kierroksen varaus vuoden . Hänet myytiin 28. helmikuuta 2011 Edmonton Oilersiin osana kauppaa, jossa Dustin Penner siirtyi Los Angelesin riveihin. Teubert pelasi myöhemmin ensimmäisen NHL-ottelunsa Oilersin paidassa juuri Kingsiä vastaan.


title: HMS Hope (1910)

text: HMS Hope oli Britannian Kuninkaallisen laivaston Acorn-luokan hävittäjä.


title: HMS Hope (1910)

text: Alus tilattiin Swan Hunter and Wigham Richardsonilta Wallsendistä. Sen köli laskettiin 9. joulukuuta 1909 ja alus laskettiin vesille 6. syyskuuta 1910. Alus valmistui maaliskuussa 1911.


title: HMS Hope (1910)

text: Alus myytiin helmikuussa 1920 romutettavaksi.


title: Suomen Tukholman-suurlähetystö

text: Suomen Tukholman-suurlähetystö edustaa Suomea Ruotsissa. Kyseessä on Suomen vanhin suurlähetystö.


title: Suomen Tukholman-suurlähetystö

text: Suomi asetti Tukholmaan vuonna 1917 kauppa-asiamiehen, joka edusti kaikkia Skandinavian maita. Hänen toimistonsa sijaitsi Östermalmilla. Näissä tiloissa avattiin 12. joulukuuta 1917 epävirallinen "Suomen asiain neuvottelukunta Tukholmassa". Asiainhoitajana toimi tällöin Alexis Gripenberg. Lähetystö toimi vuoden 1918 sodan etappitukikohtana perustettaessa Vaasan senaatin edustustoja.


title: Suomen Tukholman-suurlähetystö

text: Posti-, kuriiri- ja passiliikenteen määrällä mitaten Tukholman lähetystö oli Suomen vilkkain. Passitoimisto sijaitsi aluksi tilojen ahtauden vuoksi eri tiloissa muun lähetystön kanssa, mutta nämä yhdistettiin elokuun alussa vuonna 1919. Vuonna 1933–1934 oli niin sanottu Snellman-selkkaus, jolloin Suomen suurlähettiläästä julkaistiin herjauskirjoitus ruotsalaisessa äärioikeistolaisessa lehdessä. Resurssipula oli arkipäivää 1920–1930-luvuilla.


title: Suomen Tukholman-suurlähetystö

text: Toisen maailmansodan aikaan Tukholman lähetystön merkitys oli keskeinen. Se toimi etappiyhteytenä ja sillä oli lukuisia taloudellisia, sosiaalisia ja poliittisia velvollisuuksia. Eniten panostettiin tiedotustoimintaan sekä huoltotilanteen kannalta tärkeisiin maksu- ja kauppakysymyksiin. Vuonna 1942 lähetystö osti oman kiinteistön. Rakennus vihittiin käyttöön itsenäisyyspäivänä vuonna 1942. Toisen maailmansodan jälkeen lähetystön merkitys pieneni suorien viranomaiskontaktien lisääntymisen myötä. Lähetystön henkilömäärä pieneni sotavuosista.


title: Suomen Tukholman-suurlähetystö

text: Suomen suurlähetystö toimi aiemmin vuokratiloissa; omien tilojen rakentamisesta päätettiin elokuussa 1992. Tontti sijaitsi Gärdetin kaupunginosan diplomaattialueella ja toimi aiemmin Ruotsin radion ja television pysäköintialueena. Rakennustyöt aloitettiin 20. maaliskuuta 2000 ja tiloihin muutettiin syyskuun alussa vuonna 2001. Talon suunnitteli arkkitehtitoimisto Gullichsen Vormala Arkkitehdit.


title: Suomen Tukholman-suurlähetystö

text: Suurlähettilään virka-asunto sijaitsee Norrmalmin kaupunginosassa Västra Trädgårdsgatanin ja Kocksgrändin kulmassa. Rakennus on kolmikerroksinen ja valmistunut vuosina 1772–1774. Rakennus on alun perin kuulunut De Geerin suvulle, joilta Suomen valtio osti rakennuksen vuonna 1941. Rakennuksen on suunnitellut arkkitehti Jean Eric Rehn. Se oli alkujaan lisärakennus viereisellä tontilla sijainneeseen taloon. Tämä alkuperäinen 1600-luvulla rakennettu De Geerin palatsi purettiin 1920-luvulla Ivar Kreugerin pääkonttorin eli niin sanotun Tulitikkupalatsin ("Tändstickspalatset") tieltä. Arkkitehti Ragnar Hjorth suunnitteli jäljelle jääneen talon muutostyöt Suomen lähettilään virka-asunnoksi 1942.


title: HMS Larne (1910)

text: HMS Larne oli Britannian Kuninkaallisen laivaston vuonna 1911 palvelukseenotettu Acorn-luokan hävittäjä.


title: HMS Larne (1910)

text: Alus tilattiin John I. Thornycroft and Companyltä Woolstonista ja sen köli laskettiin 8. joulukuuta 1909. Alus laskettiin vesille 23. elokuuta 1910 ja se valmistui helmikuussa 1911.


title: HMS Larne (1910)

text: Alus myytiin 9. toukokuuta 1921 romutettavaksi.


title: SM UC-57

text: SM UC-57 oli Saksan keisarikunnan laivaston tyypin UC II sukellusvene ensimmäisessä maailmansodassa. Suomalaisittain merkittävä se oli siksi, että viimeisenä päätökseen saattamanaan tehtävänä alus toi 17. marraskuuta 1917 Loviisan edustalle kahdeksan Suomen sisällissotaan valmistautunutta jääkäriä sekä räjähdysaineista, aseista ja kahdesta radioasemasta koostuneen neljän tonnin lastin.


title: SM UC-57

text: Alus tilattiin 12. tammikuuta 1916 Kaiserliche Werftiltä Danzigista työnumerolla 39. Sen köli laskettiin 14. maaliskuuta ja alus laskettiin vesille 7. syyskuuta. Alus otettiin palvelukseen 22. tammikuuta 1917 ensimmäisenä päällikkönään kapteeniluutnantti Friedrich Wißmann.


title: SM UC-57

text: Alus oli 50,52 metriä pitkä, sen uppouma sukelluksissa oli 498 tonnia, nopeus pinnalla 11,6 solmua ja sukelluksissa 7,3 solmua. Veneen voimanlähteenä oli kaksi 6-sylinteristä 250 hevosvoiman dieselmoottoria. Vene saattoi sukeltaa 60 metrin syvyyteen.


title: SM UC-57

text: Aluksen keulaosassa oli kuusi vinossa asennossa olevaa miinaputkea, joihin voitiin sijoittaa yhteensä 18 merimiinaa. Miinojen lisäksi aluksella oli normaali torpedoaseistus. Mukana kuljetettavat seitsemän torpedoa voitiin laukaista kahdesta keulassa ja yhdestä perässä olevasta torpedoputkesta. Lisäksi etukannella oli 88 mm:n tykki.


title: SM UC-57

text: Alus liitettiin Itämeren laivastoon 6. toukokuuta 1917, missä se teki seitsemän partioretkeä, joiden aikana se upotti torpedoilla tai laskemillaan miinoilla viisi laivaa, joista yksi ruotsalainen purjealus "Ludwig" ja loput venäläisiä. Lisäksi alus otti sotasaaliiksi kaksi brittiläistä laivaa.


title: SM UC-57

text: Viimeiselle matkalleen "UC-57" lähti Saksan Danzigista 12. marraskuuta 1917 ja Loviisasta noin 25 kilometriä etelään sijaitsevan pienen Hamnskärin ulkosaaren rantaan se saapui 17. marraskuuta. Mukana olleet kahdeksan jääkäriä sekä lastitavarat siirrettiin siellä odottaneisiin moottoriveneisiin. Sen jälkeen sukellusvene laskeutui yön ajaksi meren pohjaan ja sen oli tarkoitus lähteä seuraavana aamuna paluumatkalle Saksaan.


title: SM UC-57

text: Veneen mukana tulivat jääkärit Woldemar Hägglund (joukon johtaja), Viljo Hämäläinen, Weikko Läheniemi, Sulo-Veikko Pekkola, Väinö Strömberg, Einar Wichman (myöh. Vihma), sekä radioasemista vastanneet Leo Ekberg ja Yrjö Tenhunen. Vaativaan tehtävään oli valittu hyviä miehiä, sillä näistä kahdeksasta jääkäristä kolme yleni kenraaliksi: Ekberg, Hägglund ja Vihma.


title: SM UC-57

text: Mukana olleilla räjähteillä oli tarkoitus katkaista Viipurin ja Pietarin välinen rautatieyhteys siltoja räjäyttämällä. Toinen mukana tuoduista radioasemista päätyi erääseen Kulosaaren huvilaan, josta se toimi punaisten miehittämässä Helsingissä koko sisällissodan ajan.


title: SM UC-57

text: Paluumatkalla Hamnskäristä "UC-57" katosi jäljettömiin. Todennäköisesti se tuhoutui 18. marraskuuta Suursaaren itäpuolella. On esitetty kaksi tulkintaa siitä, mitä tapahtui: joko alus ajoi venäläisten laskemaan miinaan tai se itse yritti laskea miinoja, jolloin tapahtui onnettomuus. Omien miinojen laskuun viittaa se, että alus ei suunnannut Hamnskärin jälkeen kohti kotisatamaansa vaan itään.


title: SM UC-57

text: Aluksen mukana hukkuneille 28 miehelle on pystytetty viisi metriä korkea kivipaasi Hamnskäriin. Aluksen matkasta Suomeen on W. E. Tuompo kirjoittanut kirjan "Sukellusveneellä U C 57 Vapaussotaan".


title: Darwin (yksikkö)

text: darwin (formula_1) mittaa lajin ominaisuuden muutosta ajan kuluessa.


title: Darwin (yksikkö)

text: J.B.S. Haldane ehdotti 1949 evolutiivista muutosta mitattaisiin yksiköllä 'darwin'. Yksi darwin on määritelty seuraavasti: e-kertainen (noin 2.718) muutos ominaisuudessa miljoonan vuoden aikana. Haldane nimesi yksikkönsä luonnontieteilijä Charles Darwinin kunniaksi.


title: Darwin (yksikkö)

text: Evolutiivinen muutos darwineissa (formula_1) voidaan esittää muodossa:


title: Aasian talvikisat

text: Aasian talvikisat, joita kutsutaan myös talviasiadeiksi, on Aasiassa järjestettävä monilajinen urheilukilpailu, talvinen versio Aasian kisoista. Talviasiadit järjestetään joka neljäs vuosi. Kisoja hallinnoi Aasian olympiakomitea (OCA) Kansainvälisen olympiakomitean valvonnassa. Ensimmäiset talvikisat järjestettiin vuonna 1982 Japanin olympiakomitean ehdotuksesta. Japanilaisten ponnistukset palkittiin, kun he lopulta saivat ensimmäisten, vuoden 1986 talvikisojen isännyyden. Kisat myönnettiin pidettäviksi Sapporossa, koska kaupungilla oli niiden järjestämiseen valmiina infrastruktuuri ja asiantuntemus vuoden 1972 talviolympialaisten jäljiltä.


title: Aasian talvikisat

text: Ensimmäisiin talvikisoihin osallistui vain seitsemän Aasian olympiakomitean jäsenvaltiota. Sen jälkeen on osanottajamaiden määrä jatkuvasti kasvanut. 45 jäsenmaasta 27 lähetti Changchunissa järjestettyihin vuoden 1986 kisoihin useampia kilpailijoita kuin koskaan aiemmin. Samoihin kisoihin lähettivät ensimmäisen kerran talviasiadien historiassa samanaikaisesti edustajansa kaikki 45 jäsenmaata.


title: Aasian talvikisat

text: Vuonna 2009 Libanonissa järjestettäviksi kaavaillut kisat jouduttiin peruuttamaan.


title: Kallionakkeli

text: Kallionakkeli ("Sitta neumayer") on nakkelien heimoon kuuluva varpuslintu.


title: Kallionakkeli

text: Kallionakkeli on 14-15,5 senttimetriä pitkä. Se muistuttaa väritykseltään pähkinänakkelia, mutta on selkäpuolelta vaaleamman siniharmaa. Kupeet, vatsa ja alaperä ovat punertavan beigensävyisiä. Rinta on valkoisempi kuin pähkinänakkelilla. Kallionakkelilla on musta silmäjuova, joka itäisillä linnuilla kapenee silmän takana, mutta joka läntisillä yksilöillä on leveämpi.


title: Kallionakkeli

text: Kallionakkelin laulu on venytetty sarja kirkkaita vihellyksiä, joiden nopeus ja sointi vaihtelevat. Laulu on äänekästä ja molemmat sukupuolet laulavat.


title: Kallionakkeli

text: Kallionakkeleita pesii Kaakkois-Euroopassa ja Lähi-idässä.


title: Kallionakkeli

text: Euroopan kallionakkelikanta on arviolta 6-18,3 miljoonaa yksilöä. Euroopan kanta muodostaa 75-94 prosenttia koko maailman kannasta, joten varovainen arvio koko maailman kannasta on 6,38-24,4 miljoonaa yksilöä.


title: Kallionakkeli

text: Kallionakkeli pesii kallioisilla alueilla, joilla kasvaa harvaa pensaikkoa ja puustoa, 2500 metrin korkeuteen asti.


title: Kallionakkeli

text: Kallionakkeli tekee pesän kallionhalkeamaan ja muuraa pesän suuaukon savella pienemmäksi.


title: Panostaja (yritys)

text: Panostaja Oyj on vuonna 1984 perustettu sijoitusyhtiö, joka kehittää aktiivisena omistajana suomalaisia pk-yrityksiä. Panostajan osake listattiin meklarilistalla vuosina 1989–1998, Helsingin pörssissä I-listalla vuosina 1998–2006 ja Nasdaq Helsingissä vuodesta 2006. Panostajan pääkonttori sijaitsee Tampereella.


title: Panostaja (yritys)

text: Panostaja on määritellyt toimintansa ytimeksi suomalaisen yrittäjyyden ja yritystoiminnan kehittämisen. Sijoitusyhtiöiden arvoa kasvatetaan aktiivisen omistajuuden keinoin tuomalla yritykseen sitoutunut johto sekä liiketaloudellista ja strategista osaamista. Myös yhtiön sisäiseen viestintään kiinnitetään erityistä huomiota. Panostajan liiketoimintastrategiana on nostaa omistusyritys alansa vahvaksi tekijäksi 5–10 vuodessa, minkä jälkeen se jatkaa toimintaansa itsenäisenä yrityksenä. Panostajan liikevaihto vuonna 2018 oli 199,7 miljoonaa euroa.


title: Panostaja (yritys)

text:
Panostaja-konsernissa työskentelee noin 2 040 henkilöä. Yhtiön pääkonttori sijaitsee Tampereella.
Toimitusjohtajana toimii Tapio Tommila, joka aloitti Panostajan toimitusjohtajana 1.1.2019. Panostajan johtoryhmään kuuluvat toimitusjohtaja Tapio Tommila, sijoitusjohtaja Juha Sarsama, sijoitusjohtaja Miikka Laine ja kehitysjohtaja Minna Telanne .


title: Panostaja (yritys)

text: Panostajan suurimmat omistajat ovat Koskenkorvan suku, Fennia sekä Keskinäinen eläkevakuutusyhtiö Etera.


title: Kaskinen (täsmennyssivu)

text: Kaskinen voi tarkoittaa seuraavia:


title: Kolgujevin öljyterminaali

text: Kolgujevin öljyterminaali eli Kolgujevin saaren öljyterminaali (, RU KYI) on Venäjän Nenetsian autonomisen piirikunnan Zapoljarnyin piirin Kolgyjevin saaren maalaiskunnassa sijaitseva, öljyn- ja öljytuotteiden vientiin keskittynyt pieni vientiterminaali.


title: Kolgujevin öljyterminaali

text: Kolgujevin saaren ensimmäinen öljykenttä löydettiin koeporauksissa vuonna 1982. Nykyisin tuotanto-oikeudet ja vientiterminaali kuuluvat Lukoil-öljykonserniin. Saaren öljykentillä tuottettu öljy jalostetaan osittain paikan päällä saarella. Vientiterminaalin varastosäiliöt sijaitsevat saarella ja terminaalin lastauspiste (putken pää) muutamia kilometrejä saaren koillispuolella Barentsinmerellä, noin 15 kilometriä öljykentästä pohjoiseen.


title: Kolgujevin öljyterminaali

text: Öljyntuotanto ja öljytuotteiden vienti Kolgujevin saarelta on pienimuotoista. Satamaa lähempi öljykenttä on tuottanut 15 tuotantovuoden aikana kaikkiaan noin 2 miljoonaa tonnia öljyä. Viime vuosina tuotantantomäärät ovat olleet joitain kymmeniä tuhansia tonneja vuodessa.


title: Kauranen

text: Kauranen on suomalainen sukunimi, joka on muun muassa seuraavilla henkilöillä:


title: Mega Man (täsmennyssivu)

text: Mega Man voi tarkoittaa seuraavia:


title: Kautonen

text: Kautonen on suomalainen sukunimi, joka on muun muassa seuraavilla henkilöillä:


title: Kekäläinen

text: Kekäläinen on seuraavien henkilöiden sukunimi:


title: Keronen

text: Keronen on vanha, selvästi itäsuomalainen sukunimi. Nimi Keronen (tai varhemmin muodossa Keroinen) oli aikoinaan käytössä varsinkin Karjalassa nykyisellä luovutetulla alueella, mistä 1500-luvulla levisi melkein jokaiseen Savon pitäjään. "Kero"-alkuosa nimessä ehkä perustuu ortodoksiseen ristimänimeen "Gerasim". Tunnettuja nimenkantajia:


title: Kiiskinen

text: Kiiskinen on suomalainen sukunimi, joka on muun muassa seuraavilla henkilöillä:


title: Virtala

text: Virtala on suomalainen sukunimi, joka on muun muassa seuraavilla henkilöillä:


title: Capricciosa

text: Capricciosa on vuonna 2003 ensi-iltansa saanut Reza Bagherin ohjaama ruotsalainen elokuva.


title: Capricciosa

text: Elokuva kertoo 17-vuotiaasta Henrikistä, jonka äiti kuolee syöpään ja isä sortuu sen takia taas viinaan. Henrik jää yksin pikkuveljensä Oliverin ja pikkusisarensa Johannan kanssa ja yrittää pitää perhettä yhdessä isän häipyessä aina omille teilleen. Rahat loppuvat, ja lasten pitää muuttaa kasvattivanhempien luo.


title: Capricciosa

text: MTV3:n Tuuve Aro pitää elokuvaa onnistuneena ja sympaattisena, mutta hieman siirappisena ja ennalta-arvattavana perhefilminä. Film-o-holicin Jussi Kaisjoen mielestä tärkeiden teemojen pohdinta jää hieman vaisuksi.


title: Kilponen

text: Kilponen on seuraavien henkilöiden sukunimi:


title: San Antonio de Palé

text: San Antonio de Palé on Päiväntasaajan Guinealle kuuluvan Annobónin saaren merkittävin asutuskeskus ja Annobónin provinssin pääkaupunki. Provinssissa oli vuoden 2001 väestönlaskennan mukaan 5 008 asukasta, jotka kaikki asuivat San Antonio de Paléssa. Vuoden 1983 väestönlaskennassa kaupungin väkiluku oli 910. Kaupunki sijaitsee Atlantin valtameren rannalla saaren pohjoisosassa, ja siellä sijaitsevat esimerkiksi vuonna 2010 avatut lentoasema sekä syväsatama. San Antonio de Paléen ovat keskittyneet saaren tärkeimpiin elinkeinoihin kuuluvat kalastus ja puutavarateollisuus. Kaupungissa on myös paikallishallinnon ylläpitämä radioasema.


title: Kitunen

text: Kitunen on suomalainen sukunimi, joka on muun muassa seuraavilla henkilöillä:


title: Knuutinen

text: Knuutinen on suomalainen sukunimi, joka on muun muassa seuraavilla henkilöillä:


title: Inside Deep Throat

text: Inside Deep Throat on vuonna 2005 ensi-iltansa saanut Fenton Baileyn ohjaama pitkä dokumenttielokuva vuoden 1972 pornoelokuvasta "Syvä kurkku" ja sen vaikutuksista amerikkalaiseen yhteiskuntaan. Elokuvan kertojana toimii Dennis Hopper.


title: Koljonen

text: Koljonen on suomalainen sukunimi, joka on muun muassa seuraavilla henkilöillä:


title: Huisi hai

text: Huisi hai ("Shark Bait") on vuonna 2006 ensi-iltansa saanut Howard E. John Bakerin ja John Foxin ohjaama korealais-amerikkalainen animaatioelokuva.


title: Grease Helmet

text: Grease Helmet on vuonna 2009 Helsingissä perustettu viisihenkinen hard rock -yhtye. Alun perin yhtyeen nimi oli Standard ja sen perustivat Niclas Etelävuori, Jere Garcia, Ben Varon ja Jan Rechberger. Andy McCoy liittyi myöhemmin mukaan, ja yhtye nimettiin hänen ehdotuksestaan Grease Helmetiksi.


title: Grease Helmet

text: Yhtyeen nimeä kantava esikoisalbumi ilmestyi vuonna 2012.


title: Käärmeen merkki

text: Käärmeen merkki ("Le Serpent") on vuonna 2006 ensi-iltansa saanut Eric Barbier’n ohjaama ranskalainen jännityselokuva, jossa esiintyy suomalainen Minna Haapkylä. Tarinassa muotivalokuvaaja Vincent Mandel joutuu vanhan luokkatoverinsa Joseph Plenderin kostonhimon kohteeksi.


title: Võ

text: Võ on vietnamilainen sukunimi, joka on muun muassa seuraavilla henkilöillä:


title: Osama

text: Osama on vuonna 2003 ensi-iltansa saanut Siddiq Barmakin ohjaama afganistanilainen draamaelokuva, jossa tyttö tekeytyy Osama-nimiseksi pojaksi välttääkseen talibanien naisiin kohdistaman sorron.


title: Osama

text: Elokuva on ensimmäinen Afganistanissa tehty elokuva talibanien 1996 langettaman elokuvakiellon jälkeen. Se toteutettiin monen maan yhteistuotantona.


title: Bel Ami (vuoden 2012 elokuva)

text: Bel Ami on Declan Donnellanin ja Nick Ormerodin ohjaama brittiläis-italialainen draamaelokuva vuodelta 2012. "Bel Amin" pääosissa ovat Robert Pattinson, Uma Thurman, Kristin Scott Thomas, Christina Ricci ja Colm Meaney. "Bel Ami" perustuu Guy de Maupassantin samannimiseen romaaniin "Bel Ami" (1885). Elokuva sijoittuu 1890-luvun Pariisiin.


title: Bel Ami (vuoden 2012 elokuva)

text: "Bel Amin" käsikirjoitti Rachel Bennette ja tuottajana toimi Uberto Pasolini. Draama sai ensi-iltansa Saksan Berliinin elokuvajuhlilla 17. helmikuuta vuonna 2012. Kotimaassaan Iso-Britanniassa elokuva sai ensi-iltansa Glasgow'n elokuvajuhlilla 22. helmikuuta, ja maanlaajuinen ensi-ilta oli 9. maaliskuuta. Yhdysvalloissa elokuva julkaistiin VOD:ina 4. toukokuuta ja teatterilevitykseen "Bel Ami" pääsi rajoitetusti 8. kesäkuuta; elokuva ei saanut Yhdysvalloissa laajaa teatterilevitystä.


title: Bel Ami (vuoden 2012 elokuva)

text: "Bel Ami" julkaistiin Yhdysvalloissa DVD:lle 7. elokuuta 2012.


title: Bel Ami (vuoden 2012 elokuva)

text:
Georges Duroy (Robert Pattinson) vapautuu palveluksesta oltuaan sotilaana Algeriassa ja aloittaa puhtaalta pöydältä Pariisista, missä hän työskentelee ovivahtina. Duroy tapaa sotilaskaverinsa Charles Forestierin (Philip Glenister), joka työskentelee toimittajana. Hän auttaa Duroy'ta saamaan töitä sanomalehdestä avustajana. Samalla Duroy tapaa Charlesin Madeleine-vaimon (Uma Thurman) ja hänen kaksi ystävätärtään, Virginie Waltersin (Kristin Scott Thomas) ja Clotilde de Marellan (Christina Ricci). Duroy'n kirjoitustaidoissa ei ole paljon kiittämistä ja muiden taitojen puuttuessa hän alkaa käyttää hyväksi ainoaa apuaan – ulkonäköään. Ulkonäkönsä ja hellän olemuksensa avulla hän onnistuu "kaatamaan naiset sänkyyn" ja edesauttaa omia tavoitteitaan. Pian ei mikään tunnu riittävän hänelle...
"Bel Ami" kuvattiin Lontoossa ja Budapestissa 9 miljoonan euron budjetilla.


title: Bel Ami (vuoden 2012 elokuva)

text: "Bel Ami" on saanut kielteistä palautetta kriitikoilta. "Bel Amilla" on Rotten Tomatoes -sivustolla 28 prosentin "mätä"-arvosana, joka perustuu 86 arviointiin.


title: Yhdistetyn maailmancup 2012–2013

text: Yhdistetyn maailmancup 2012–2013 alkoi 24. marraskuuta 2012 Lillehammerissa ja päättyi 16. maaliskuuta 2013 Oslossa. Kauden aikana järjestettiin 17 henkilökohtaista kilpailua sekä viisi joukkuekilpailua, joista kolme oli parikilpailuja.


title: Kuoropojat

text: Kuoropojat ("Les Choristes") on vuonna 2004 ensi-iltansa saanut Christophe Barratier’n ohjaama ranskalainen elokuva. Se kertoo ankaraan poikien sisäoppilaitokseen saapuvasta lempeästä ja oikeamielisestä opettajasta, joka yrittää voittaa poikien luottamuksen musiikin ja laulun avulla. Elokuva on uudelleenfilmatisointi 1940-luvun puolivälissä Jean Drévillen ohjaamasta elokuvasta "La cage aux rossignols". Elokuva oli ilmestymisvuonnaan 2004 Ranskassa erittäin suosittu ja vaikutti jopa kuoroharrastuksen elpymiseen.


title: Kuoropojat

text: Turun Sanomien Päivi Valotie kritisoi elokuvaa kovin kaavamaisesta juonesta ja kliseisistä henkilöhahmoista, mutta on kuitenkin valmis katsomaan elokuvan heikkouksia sormiensa läpi sen humaanin perusvireen ja lapsen oikeuksia puolustavan sanoman takia. Helsingin Sanomat kiittää opettajaa esittävän Gérard Jugnot’n ilmeikkyyttä ja sanoo lahjakkainta laulajapoikaa esittävän Jean-Baptiste Maunierin kuin syntyneen filmitähdeksi. Maunier onkin sittemmin esiintynyt monissa elokuvissa.


title: Huippunäkymät

text: Huippunäkymät ("View from the Top") on vuonna 2003 ensi-iltansa saanut brasilialaisen Bruno Barreton ohjaama amerikkalainen romanttinen komediaelokuva. Sen pääosia esittävät Gwyneth Paltrow, Mark Ruffalo, Candice Bergen, Kelly Preston, Christina Applegate, Rob Lowe ja Mike Myers. Tarina kertoo lentoemännäksi ryhtyvästä nuoresta naisesta.


title: Herrat ovat herkkäuskoisia

text: Herrat ovat herkkäuskoisia on Helmer Adlerin ohjaama komediaelokuva vuodelta 1939. Se perustuu Serpin huvinäytelmään vuodelta 1937.


title: Herrat ovat herkkäuskoisia

text: "Herrat ovat herkkäuskoisia" on Helmer Adlerin (1908–1940) ensimmäinen ja ainoa elokuvaohjaus. Hän kuoli oman käden kautta seuraavana vuonna. Elokuva oli 15-vuotiaan Toini Vartiaisen ensimmäinen. Lullan Helo näytteli tässä elokuvassa ainoan kerran valkokankaalla.


title: Herrat ovat herkkäuskoisia

text: Tarinassa öisellä maantiellä sattuu onnettomuus: vuokra-auto joutuu väistämään kahta kovaa vauhtia vastaantulevaa autoa, suistuu tieltä ja vierii sillankorvasta jokeen. Samana aamuna professori Karpalaisen perheessä valmistaudutaan isän 60-vuotispäivän viettoon. Keittäjätär Loviisa on saanut avukseen uuden sisäkön, Sanelman, ja opettaa tätä talon tavoille, kun Laura-tytär hiipii sisään rähjääntyneen näköisenä selittäen olleensa tanssimassa: Loviisa lupaa pysyä vaiti tytön myöhäisestä kotiintulosta ja vakuuttaa samaa, kun perheen poika Risto, maisteri ja elokuvaohjaaja, ilmestyy kotiin yhtä hämäräperäisen oloiselta retkeltä. Pian myös professori itse palaa ulkoa väsyneenä ja takki märkänä sanoen olleensa aamukävelyllä; helpottuneena hän kuulee Loviisalta, että rouva ei ole vielä herännyt. Aamun valjettua asunnon edustalle kokoontunut sekakuoro tervehtii laulullaan päivänsankaria ja myös lapset esittävät onnittelunsa professorille, joka käyttäytyy hajamielisesti, koska on huolissaan monen vuoden työn vaatineen käsikirjoituksensa katoamisesta. Perheen murrosikäinen tytär Raikku lukee sanomalehdestä uutisen auto-onnettomuudesta, jonka yksityiskohdista sekä professori että Risto näyttävät olevan hyvin perillä. Lauralla on omat välienselvittelynsä Kai Ottersonin kanssa: he ovat olleet yhdessä ajelulla ja osallisia onnettomuuteen, samoin kuin Risto oman seuralaisensa rouva Jorvaksen kanssa; lisäksi Ottersonilla on ollut suhde rouva Jorvakseen ja Laura vaatii miestä tekemään ratkaisunsa.


title: Herrat ovat herkkäuskoisia

text: Sanelma saa potkut talosta jätettyään kermakakun tuolille. Neiti Urpu Paju, professorin kanssa kirjeitä vaihtanut nainen, saapuu taloon uudeksi sisäköksi, ja professori kauhistuu hänet nähdessään. Tästä alkaa kommellusten ja väärinkäsitysten hullunmylly, kun professorin onnettomuuspaikalle unohtama käsikirjoitussalkku sisältöineen joutuu vääriin käsiin.


title: Herrat ovat herkkäuskoisia

text: Serp-komedia ei erityisesti ihastuttanut mutta ei myöskään vihastuttanut arvostelijoita. Ensikertalaisen Adlerin ohjausta kiiteltiin: ”Hänen on täytynyt muutta huvinäytelmä farssiksi ennen kuin on saanut pidetyksi siinä tarpeellisen pirteyden ja vauhdikkuuden.” Toisaalta filmiä kritisoitiin nopeatempoiseksi: ”Filmi mennä kohisee yleisön naurun säestämänä eteenpäin ilman, että sillä tai katselijalla olisi aikaa jäädä yksityiskohtia muistelemaan.” Näyttelijöistä nähtiin parhaina Hertta Jack-Leistén, Emmi Jurkka ja Arvi Tuomi. Erään arvostelijan mukaan ”Leistén ja Jurkka muodostavat näyttelijäkaartin ykkösparin. He pitävät farssityylinkin kohtuuden rajoissa, mitä ei voi kaikista esiintyjistä sanoa.”


title: Pauli (kraatteri)

text: Pauli on törmäyskraatteri, joka sijaitsee kuun Maahan näkymättömällä puolella. Kraatteri on halkaisijaltaan 84 kilometriä. Kraatteri on nimetty Wolfgang Paulin mukaan. Jules Vernen kraatteri sijaitsee Pauli-kraatterin lähellä.


title: HMS Brazen (1896)

text: HMS Brazen oli Britannian Kuninkaallisen laivaston Brazen-luokan torpedovenehävittäjä.


title: HMS Brazen (1896)

text: Alus tilattiin J. & G. Thomsonilta Clydebankista osana vuosien 1895-1896 laivasto-ohjelmaa. Sen köli laskettiin 18. lokakuuta 1895 telakkanumerolla 288 ja alus laskettiin vesille 3. heinäkuuta 1896. Se valmistui heinäkuussa 1900.


title: HMS Brazen (1896)

text: Alus myytiin 4. marraskuuta 1919 romutettavaksi.


title: The Believer

text: The Believer ("The Believer") on vuonna 2001 ensi-iltansa saanut Henry Beanin ohjaama elokuva ortodoksijuutalaisesta, josta tulee uusnatsi. Elokuva perustuu väljästi Dan Burrosin elämään.


title: Seitsentahokas

text: Seitsentahokas on CMX:n neljästoista albumi. Albumi julkaistiin 22. helmikuuta 2013. "Seitsentahokkaan" ensimmäinen single, ”Kusimyrsky”, julkaistiin 30. marraskuuta 2012. Albumista julkaistiin myös erikoisversio yhdessä "Soundi"-lehden kanssa, joka oli saatavilla tilaajille jo helmikuun 18. päivä. Paketti sisälsi "Seitsentahokas"-albumin sekä "Soundi"-lehden 68-sivuisen CMX-erikoisnumeron. Albumin rumpuosuudet soitti Olli-Matti Wahlström yhtyeen päätettyä yhteistyönsä kokoonpanossa vuosina 1997–2012 rumpuja soittaneen Tuomas Peipon kanssa. Levyn ilmestymisen jälkeen Wahlströmistä tuli yhtyeen virallinen jäsen.


title: Seitsentahokas

text: Albumi nousi Suomen virallisen listan sijalle 1.


title: Seitsentahokas

text: Kaikki kappaleet sanoittanut A. W. Yrjänä ja sovittanut CMX ja Rake.


title: HMS Electra (1896)

text: HMS Electra oli Britannian Kuninkaallisen laivaston Brazen-luokan torpedovenehävittäjä.


title: HMS Electra (1896)

text: Alus tilattiin J. & G. Thomsonilta Clydebankista osana vuosien 1895-1896 laivasto-ohjelmaa. Sen köli laskettiin 18. lokakuuta 1895 telakkanumerolla 289 ja alus laskettiin vesille 14. heinäkuuta 1896. Se valmistui heinäkuussa 1900.


title: HMS Electra (1896)

text: Alus myytiin 29. huhtikuuta 1920 romutettavaksi.


title: HMS Recruit (1896)

text: HMS Recruit oli Britannian Kuninkaallisen laivaston Brazen-luokan torpedovenehävittäjä.


title: HMS Recruit (1896)

text: Alus tilattiin J. & G. Thomsonilta Clydebankista osana vuosien 1895-1896 laivasto-ohjelmaa. Sen köli laskettiin 18. lokakuuta 1895 telakkanumerolla 290 ja alus laskettiin vesille 22. elokuuta 1896. Se valmistui lokakuussa 1900.


title: HMS Recruit (1896)

text: Alus upposi 1. toukokuuta 1915 Saksan keisarikunnan laivaston sukellusveneen "SM UB-6":n torpedoimana.


title: HMS Vulture (1898)

text: HMS Vulture oli Britannian Kuninkaallisen laivaston Brazen-luokan torpedovenehävittäjä.


title: HMS Vulture (1898)

text: Alus tilattiin J. & G. Thomsonilta Clydebankista osana vuosien 1895-1896 laivasto-ohjelmaa. Sen köli laskettiin 26. marraskuuta 1895 telakkanumerolla 291 ja alus laskettiin vesille 22. maaliskuuta 1898. Se valmistui toukokuussa 1900.


title: HMS Vulture (1898)

text: Alus myytiin 27. toukokuuta 1919 romutettavaksi.


title: HMS Kestrel (1898)

text: HMS Kestrel oli Britannian Kuninkaallisen laivaston Brazen-luokan torpedovenehävittäjä.


title: HMS Kestrel (1898)

text: Alus tilattiin J. & G. Thomsonilta Clydebankista osana vuosien 1896-1897 laivasto-ohjelmaa. Sen köli laskettiin 2. syyskuuta 1896 telakkanumerolla 298 ja alus laskettiin vesille 25. maaliskuuta 1898. Se valmistui huhtikuussa 1900.


title: HMS Kestrel (1898)

text: Alus myytiin 17. maaliskuuta 1921 romutettavaksi.


title: Kolmetoista aavetta

text: Kolmetoista aavetta ("Thir13en Ghosts") on vuonna 2001 ensi-iltansa saanut Steve Beckin ohjaama kauhuelokuva.


title: Marijo Strahonja

text: Marijo Strahonja (s. 21. elokuuta 1975 Zagreb, Jugoslavia) on kroatialainen jalkapalloerotuomari. Hänestä tuli kansainvälinen tuomari vuonna 2006.


title: Elämäni rakkaat ihmiset

text: Elämäni rakkaat ihmiset ("Les enfants du marais") on vuonna 1999 ensi-iltansa saanut Jean Beckerin ohjaama elokuva.Elokuva sijoittuu Marais’hin Loire-joen varrelle 1918. Ritonin kohtaloksi ovat koituneet pahansisuinen vaimo ja kolme kuritonta lasta. Garris asuu yksin, muistellen ensimmäisen maailmansodan juoksuhautoja. Heidän päivänsä koostuvat maatalon töistä ja ystävien vierailuista. Näihin kuuluvat rautatiekonduktööri Tane ja klassikkoromaanien innokas lukija Amédée.


title: Kaikki isästäni

text: Kaikki isästäni ("Alt om min far") on vuonna 2002 ensi-iltansa saanut norjalaisen Even Benestadin ohjaama dokumenttielokuva. Se kertoo Benestadin omasta isästä, tunnetusta seksologista ja transvestiitista Esben Esther Pirelli Benestadista.


title: Dieumerci Mbokani

text: Dieudonne "Dieumerci" Mbokani Bezua (s. 22. marraskuuta 1985 Kinshasa, Zaire) on kinshasankongolainen jalkapalloilija. Hän on pelannut seuratasolla muun muassa Belgiassa, Englannissa ja Ukrainassa ja on pelipaikaltaan hyökkääjä.


title: Dieumerci Mbokani

text: Mbokani siirtyi kaudeksi 2006–2007 belgialaiseen Anderlechtiin lainasopimuksella Mazembestä. 7. toukokuuta 2007 pelatussa ottelussa Beverenia vastaan hän teki hattutempun. Hän pelasi kauden aikana yhteensä yhdeksän (9) ottelua ja teki niissä neljä (4) maalia. Kesällä 2007 Mbokani teki sopimuksen toisen belgialaisseura Standard Liègen kanssa, jota hän edusti seuraavat kolme kautta.


title: Dieumerci Mbokani

text: 9. elokuuta 2011 Mbokani palasi takaisin Anderlechtiin ja hänestä maksettiin 3 miljoonan euron siirtokorvaus. Hänen paluunsa vanhaan seuraansa ei sujunut kuitenkaan odotetulla tavalla, sillä hän ehti loukkaantua jo ensimmäisissä harjoituksissaan, mikä tiesi kahden kuukauden sairauslomaa. Noin viikkoa myöhemmin hänen viisikuukautinen poikansa kuoli sydänhalvaukseen tämän nukkuessa.


title: Dieumerci Mbokani

text: Mbokani on pelannut Kongon demokraattisen tasavallan maajoukkueessa 41 ottelua ja tehnyt niissä 18 maalia. Hän on maajoukkueensa kaikkien aikojen paras maalintekijä.


title: Brazen-luokka

text: Brazen-luokka oli Britannian Kuninkaallisen laivaston torpedovenehävittäjäluokka, joka muodostui viidestä aluksesta. Alukset valmisti J. & G. Thomson Clydebankista. Yhtiön nimi vaihtui John Brown and Companyksi ennen alusten valmistumista. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan.


title: Brazen-luokka

text: Neljä ensimmäistä alusta kuuluivat vuosien 1895-1896 laivasto-ohjelmaan ja viides "HMS Kestrel" vuosien 1896-1897 laivasto-ohjelmaan


title: Naiskohtalo

text: Naiskohtalo ("Inc'Allah dimanche") on vuonna 2001 ensi-iltansa saanut ranskalais-algerialainen Yamina Benguiguiin ohjaama elokuva.


title: Naiskohtalo

text: Zouinan aviomies Ahmed lähti Algeriasta töihin Ranskaan 1970-luvulla. Ranskan hallituksen perheiden yhdistämiseen tähtäävän ohjelman myötä Zouina saa luvan muuttaa miehensä luo Ranskaan. Mies kohdistaa häneen fyysistä väkivaltaa, anoppi henkistä, mutta hän ystävystyy muutamien ranskalaisten kanssa jotka auttavat häntä sopeutumaan uuteen kulttuuriin.


title: Kirjastosilta

text: Kirjastosilta () on joulukuussa 2013 avattu kevyen liikenteen silta Aurajoen yli Turun keskustassa. Sillan vihki käyttöön juhlallisin menoin tasavallan presidentin puoliso Jenni Haukio 3. joulukuuta 2013.


title: Kirjastosilta

text: Tammikuussa 2014 Betoniteollisuus ry myönsi Kirjastosillalle Vuoden 2013 betonirakenne -tunnustuksen. Palkintolautakunnan mielestä Kauppiaskadun päästä Aurajoen yli Rettigin palatsin kulmalle kaartuva silta on muodoltaan veistoksellinen, edustaa taitavaa arkkitehti- ja rakennesuunnittelua sekä viimeisteltyä toteutusta. Vaativassa historiallisessa ympäristössä oleva kevyen liikenteen silta sulautuu maisemaan, mutta on kuitenkin sen yksi kiinnekohta. Palkitut ovat arkkitehdit Teo Tammivuori ja Hanna Hyvönen ja rakennesuunnittelija Insinööritoimisto Pontek Oy, sillan pääurakoitsija Insinööritoimisto Seppo Rantala Oy, kaavoitusarkkitehti Iina Paasikivi Turun kaupungin kaupunkisuunnittelusta sekä sillan rakennuttaja Turun kaupungin Kiinteistöliikelaitos.


title: Kirjastosilta

text: Silta sijoittuu Auransillan ja Tuomiokirkkosillan väliin siten, että länsirannalla eli VI kaupunginosassa lähimpänä siltaa on Turun kaupunginkirjaston pääkirjasto ja itärannalla II kaupunginosassa museo Aboa Vetus & Ars Nova. Sillan kohdalla ja sen suuntaisesti on länsirannalla Kauppiaskatu ja itärannalla Rettinginrinne, sekä joen suuntaisesti Läntinen Rantakatu ja Itäinen Rantakatu.


title: Kirjastosilta

text: Sillasta pidettiin suunnittelukilpailu, jonka voitti joulukuussa 2010 Insinööritoimisto Pontek Oy:n ehdotus "Crescendo". Pontek on suunnitellut myös kaksi muuta Aurajoessa sijaitsevaa siltaa, Teatterisillan ja Tuomaansillan. Ehdotuksessa silta on loivan S-kirjaimen muotoinen ja betoninen. Sillan nimeksi valittiin "Kirjastosilta" nimikilpailun ehdotuksista helmikuussa 2011.


title: Kirjastosilta

text: Kirjastosillan rakennusprojekti on osa "Ihmiselle Parempi Keskusta" -hanketta, jonka rahoituksesta vastaavat Turun kaupunki sekä Euroopan aluekehitysrahasto. Jos sillan rakentaminen aloitetaan viimeistään vuonna 2013, saa kaupunki siihen EU-tukea miljoona euroa. Koko siltaurakka maksaa noin kolme miljoonaa euroa.


title: Kirjastosilta

text: Sillan rakentajaksi valittiin 17. lokakuuta 2012 tamperelainen Insinööritoimisto Seppo Rantala Oy, joka on rakentanut myös toisen Aurajoessa sijaitsevan sillan, Myllysillan. Yritys tekee myös paikalla samaan aikaan itärannan rantamuurien saneerauksen.


title: Kirjastosilta

text: Valmistelevat työt aloitettiin 11. joulukuuta 2012, mutta itse sillan rakentaminen alkoi keväällä 2013 jäiden lähdön jälkeen. Aurajoen yli rakennettiin työmaatie telinepaalujen varaan. Samaan aikaan joen itärannan rantamuureja saneerataan yli 160 metrin matkalta, mikä oli suurempi työ kuin itse sillan rakentaminen. Tämän takia myös sillan käyttöönotto viivästyi hieman, vaikka se valmistuikin aikataulussa lokakuussa 2013. Keväällä tehtiin kirjastosillan paalutus, jossa perustana on kuusi yli metrin paksuista kaivinpaalua, jotka upotettiin 27 metrin syvyydessä olevaan peruskallioon. Sillan teline- ja muottityöt alkoivat toukokuussa. Kannen raudoitus aloitettiin kesäkuun lopussa ja heinäkuun puolivälissä kansi sai betonin päällensä.


title: Kirjastosilta

text: Kesällä 2014 liikkui huhuja sillan huojumisesta. Suunnittelijan mukaan liike on normaalia.


title: Kirjastosilta

text: Sillasta kiisteltin useita vuosia. Kirjastosillan vastustajat perustelivat kantaansa muun muassa sillä, että silta turmelisi Aurajoen kansallismaisemaa ja sillan sijoittaminen Vähätori–Vanha Suurtori välille olisi parempi vaihtoehto. Silta päätettiin ensimmäisen kerran rakennettavaksi välille Kauppiaskatu–Rettiginrinne vuonna 2009.


title: Kirjastosilta

text: Turun kaupunginvaltuusto hyväksyi Kirjastosillan asemakaavaesityksen 14. marraskuuta 2011. Päätöksestä tehtiin valitus Turun hallinto-oikeuteen, joka hylkäsi valitukset 11. toukokuuta 2012. Korkeimmasta hallinto-oikeudesta on pyydetty valituslupaa siltaa koskevasta asemakaavasta. Turun rakennuslautakunta antoi sillalle kuitenkin toimenpideluvan 15. marraskuuta 2012, joka tarkoitti, että Turun kaupunki pystyi aloittamaan rakennustyöt ennen KHO:n päätöstä. KHO otti valitukset käsittelyyn ja hylkäsi ne 30. marraskuuta 2012.


title: Palatsinraitin silta

text: Palatsinraitin silta on kevyen liikenteen silta Tampereella. Silta ylittää Tammerkosken yhdistäen Finlaysonin ja Tampellan kaupunginosat. Rakennustyöt alkoivat vuonna 2009 ja teräsbetonisilta avattiin käyttöön vuonna 2012.


title: Palatsinraitin silta

text: Palatsinraitin silta rakennettiin Tammerkosken yläjuoksulle samanaikaisesti uudelleenrakennetun padon kanssa. Silta on rakennettu patorakennelmien päälle. Finlaysonin puolella sillan alkupää on Wilhelm von Nottbeckin puistossa. Silta ylittää ensin Finlaysonin entisen puutarhakanavan alun ja sen jälkeen kaksi Finlaysonin vesivoimalaitoksen kanavaporttia, jotka aukeavat sillan alle. Tämän jälkeen sillan keskiosassa on kolme tulvauoman porttia, joilla säädetään Näsijärven pintaa, ettei se pääse nousemaan yli tulvarajan. Tampellan puolella ennen Aleksandra Siltasen puistoa on vielä kaksi Tampellan vesivoimalaitoksen kanavaporttia, jotka ovat samanlaisia kuin Finlaysonin puolella. Normaalitilanteessa voimalaitosten portit ovat auki ja tulvaportit kiinni.


title: Tiikeri ja lumi

text: Tiikeri ja lumi ("La tigre e la neve") on vuonna 2005 ensi-iltansa saanut Roberto Benigniin ohjaama elokuva.


title: Tiikeri ja lumi

text: Tämä romanttinen komedia sijoittuu Roomaan ja miehitettyyn Bagdadiin Irakin sodan aikoina. Tarina saa innoituksensa Prinsessa Ruusunen -sadusta. Laulaja-lauluntekijä Tom Waits esiintyy itsenään monissa unijaksoissa ja lopun yllätyksessä. Ohjaaja Benigni esittää itse pääosaa, kirjallisuuden professoria ja kahden tyttärensä äidistä eronnutta isää.


title: Robin Hahnel

text: Robin Hahnel (s.25. maaliskuuta 1946) on yhdysvaltalainen taloustieteilijä, joka tunnetaan taloudellisia kannustimia koskevasta endogeenisten ja eksogeenisten preferenssien tutkimuksestaan, ympäristötaloustieteellisestä työstään sekä erityisesti Michael Albertin kanssa kehittämästä demokraattisen suunnittelun osallisuustalousmallistaan. Hän on opettanut mikro- ja makrotaloustiedettä taloustieteen professorina American Universityssä Washingtonissa, sekä toiminut sekä yleisen taloustieteen että ympäristötaloustieteen professorina Portlandin State Universityssä.


title: Ihmisen tahra

text: Ihmisen tahra ("The Human Stain") on vuonna 2003 ensi-iltansa saanut Robert Bentonin ohjaama draamaelokuva, joka perustuu Philip Rothin samannimiseen romaaniin.


title: Ihmisen tahra

text: 1990-luvun lopulla kirjailija Nathan Zuckerman (Gary Sinise) on asettunut Uuden Englannin järvenrantamökkiin erottuaan toistamiseen ja toivuttuaan eturauhassyövästä. Hänen hiljaiselonsa keskeyttää Coleman Silk (Anthony Hopkins), paikallisen Athena Collegen entinen dekaani, joka pakotettiin eroamaan hänen lauottuaan rasistisia huomautuksia luokassa. Pian tämän jälkeen Silkin vaimo kuoli, ja nyt hän haluaa kostaa kirjoittamalla tapahtumista kirjan. Tähän hän pyytää Zuckermanin apua, ja tämä suostuu.


title: Ihmisen tahra

text: Kirjaprojekti laitetaan kuitenkin hautumaan, ja Silk ryhtyy suhteeseen paljon itseään nuoremman Faunia Farleyn (Nicole Kidman) kanssa, joka toimii alempiarvoisissa tehtävissä collegessa. Farleyn ex-aviomies (Ed Harris), mieleltään järkkynyt Vietnam-veteraani alkaa vainota heitä, koska syyttää Fauniaa lastensa kuolemasta. Takaumat Silkin elämään paljastavat katsojalle hänen salaisuutensa: Silk on afroamerikkalainen, joka on onnistunut näyttelemään valkoihoista juutalaista valtaosan elämästään.


title: Kaksoismurha

text: Kaksoismurha ("Double Jeopardy") on vuonna 1999 ensi-iltansa saanut Bruce Beresfordin ohjaama jännityselokuva naisesta, joka lavastetaan miehensä murhaajaksi.


title: Nenetsian luonnonpuisto

text: Nenetsian luonnonpuisto tai Nenetsian kansallinen luonnonpuisto () on useasta osasta koostuva luonnonpuisto Pohjois-Venäjällä Nenetsian autonomisen piirikunnan Zapoljarnyin piirin alueella ja sen edustalla Barentsinmeren kaakkoisrannalla.


title: Nenetsian luonnonpuisto

text: Luonnonsuojelualueen hallinto sijaitsee Iskatelein kaupunkimaisessa taajamassa.


title: Nenetsian luonnonpuisto

text: Luonnonpuisto on perustettu vuonna 1997 ja kattaa 3 134,0 neliökilometrin alueen, joka pitää sisällään 1 819,0 neliökilometriä merta. Alue koostuu yhteensä 12 eri osasta, jotka muodostavat neljä erillistä aluetta: Petšoran suisto, Zaharinin ranta (Захарьин берег), Neruta (Нерута) ja saaristo. Luonnonpuiston suojavyöhyke kattaa 2 692,0 neliökilometrin alueen, joka on enimmäkseen merta.


title: Nenetsian luonnonpuisto

text: Kolme osaa Nenetsian luonnonpuistosta kuuluu kansainvälisesti merkittävänä pidettyihin Ramsarin sopimuksen määrittelemiin kosteikkoihin.


title: Nenetsian luonnonpuisto

text: Luonnonpuiston ydinosa sijaitsee Petšoran suistossa ja on tunnettu erityisesti linnustostaan. Alueen keskeisiin lintulajeihin kuuluvat pikkujoutsen, valkoposkihanhi, kiljuhanhi ja jääkuikka. Lintujen suurin muuttovirta saapuu toukokuun lopussa. Petšoran deltalla viihtyy kesäisin esimerkiksi noin 13 000–15 000 pikkujoutsenta.


title: Nenetsian luonnonpuisto

text: Venäjän suojelulajiston punaisessa kirjassa lueteltu, kansainvälisesti puutteellisesti tunnettu atlantinmursu esiintyy alueella. Myös jääkarhuja tavataan vuosittain saarilla. Merialueella tavataan suurista nisäkkäistä myös norppia, partahylkeitä, halleja, maitovalaita ja miekkavalaita. Kaikkiaan alueella tavataan säännöllisesti 27 nisäkäslajia, 125 lintulajia, 42 kalalajia, yksi sammakkoeläinlaji, 111 hämähäkkilajia ja 105 muuta hyönteislajia.


title: Kingsley

text: Kingsley voi tarkoittaa ainakin seuraavia:


title: The Kingdom

text: The Kingdom ("The Kingdom") on vuonna 2007 ensi-iltansa saanut Peter Bergin ohjaama jännityselokuva, jonka pääosissa esiintyvät Jamie Foxx, Chris Cooper, Jennifer Garner ja Jason Bateman.


title: Pajutammi

text: Pajutammi ("Quercus phellos") on tammien ("Quercus") sukuun ja pyökkikasvien heimoon ("Fagaceae") kuuluva kesävihanta puulaji. Pajutammi kasvaa luontaisena Pohjois-Amerikassa lähinnä Yhdysvaltain itärannikolla ja eteläosissa. Puun suomenkielinen nimi tulee sen kapeista lehdistä, jotka muistuttavat monien pajujen ("Salix") lehtiä.


title: Pajutammi

text: Pajutammi on keskikokoinen puu. Se kasvaa noin 30 metriä korkeaksi. Sen runko voi kasvaa rinnankorkeusläpimitaltaan noin metrin paksuiseksi. Puun latvus on nuorena kartiomainen ja vanhemmiten pyöreähkö. Puun juuristo on matala ja muodostaa sienijuuria.


title: Pajutammi

text: Kaarna on tummanharmaata ja nuorena sileää. Vanhemmiten se muuttuu epäsäännöllisen uurteiseksi. Versot ovat punaruskeita ja kaljuja. Silmut ovat ruskeita, kaljuja, teräväkärkisiä ja tavallisesti 2–4 millimetriä pitkiä.


title: Pajutammi

text: Lehdet ovat yksinkertaisia, ruodillisia ja muodoltaan kapean suikeita tai tasasoukkia. Lehtilapa on 5–12 senttimetriä pitkä, 1–2,5 senttimetriä leveä, suippotyvinen, suippokärkinen ja ehytlaitainen. Lehdet ovat yleensä kaljuja kummaltakin puolelta, mutta saattavat olla hieman karvaisia alapinnaltaan. Lehtiruoti on yleensä 2–4 millimetriä pitkä ja tavallisesti kalju. Uudet lehdet ovat puhjetessaan kellertäviä. Pajutammi on kesävihanta ja varistaa lehtensä talveksi. Lehtien syysväritys on keltainen tai keltaruskea.


title: Pajutammi

text: Pajutammi on yksikotinen ja hede- ja emikukat kasvavat eri kukinnoissa samassa puussa. Hedekukat ovat keltavihreitä ja hedekukinto on rakenteeltaan norkko. Pienet emikukat kasvavat pienissä muutaman kukan ryhmissä. Kukinta tapahtuu lopputalvella tai keväällä, yleensä ennen lehtien puhkeamista.


title: Pajutammi

text: Hedelmä on maljamaisen kehdon ympäröimä pähkinä eli tammenterho. Maljamainen kehto peittää suunnilleen yhden kolmanneksen tai neljänneksen pähkinästä. Pähkinä on munanmuotoinen tai puolipallomainen ja usein pinnaltaan uurteinen. Se on 8–12 millimetriä pitkä ja 6,5–10 millimetriä leveä. Terhot kypsyvät seuraavana vuonna pölytyksestä.


title: Pajutammi

text: Pajutammea kasvaa luonnonvaraisena Yhdysvaltain itäosien rannikkotasangolla sekä eteläosissa merenpinnantasosta noin 400 metrin korkeuteen. Sitä esiintyy Alabaman, Arkansasin, Delawaren, Etelä-Carolinan, Floridan, Georgian, Illinoisin, Kentuckyn, Louisianan, Marylandin, Missourin, New Jerseyn, New Yorkin, Oklahoman, Pennsylvanian, Pohjois-Carolinan, Tennesseen, Texasin ja Virginian osavaltioissa sekä Columbian piirikunnan alueella.